
»En  crod  Tanke  finder  et  sjodt  Sted.« 


F, 


ornuftigvis  kan  Ingen  være  i  Tvivl  om,  at  dette 
Arbeide  er  fremgaaet  af  Interesse  for  Fondsbørsen, 
dens  Anliggender  og  dens  Fremtid. 

Naar  jeg  desuagtet  her  fremhæver  dette,  da  er  det  af 
den  simple  Grund,  at  jeg  vil  anmode  Enhver,  der  læser 
dette  Skrilt,  om  at  erindre  det   og  at  dømme   derefter. 

Ifjor  udkom  der  i  Berlin  :  Syvende  Oplag  af  »Usancen 
der  Berliner  Fondsborse«.  Forordet  til  denne  Bog  ind- 
ledes med  den  Bemærkning,  at  der,  siden  sjette  Oplag 
udkom  i  1884,  er  opstaaet  saa  omfattende  Forandringer 
paa  Berliner  Fondsbørsen,  at  syvende  Oplag  egenlig  er 
en  hel  ny  Bog. 

Men  Fondsbørsen  i  Berlin  er  ogsaa  i  de  senere  Aar 
ved  dens  Medlemmers  Energi  og  Dygtighed  voxet  o}) 
over  en  stor  Del  andre  Fondsbørser,  som  den  før  var 
underlegen,  og  Alt  tyder  paa,  at  den  vil  blive  en  endnu 
større  Magt,  end  den  er  i  dette  Øieblik. 

Tiden  gaar  ogsaa  for  os  og  vor  Børs! 

Heller  ikke  vi  maa  blive  staaende  stille.  Noget  nyt 
og  friskt  Blod  skader  ikke  i  de  gamle  Aarer. 


Man  kan  være  saa  fuldtro  en  Ven  som  Nogen  af: 
/>Lad  os  se  os  vel  for«  —   og  dog  gaa  fremad! 

Jeg  venter  ganske  vist  ikke,  at  man  strax  sætter 
mine  Forslag  iværk. 

En  saadan  Medfart  faa  nye  Forslag  jo  næsten  aldrig 
hos  os! 

Det  Modsatte  er  oftest  Tilfældet:  Man  betænker  sig 
forlænge. 

Dog  ville  mine  ærede  Kolleger  erkjende,  at  jeg  ved 
dette  Skrift  har  givet  et  Bidrag  til  Løsningen  al  adskillige 
Spørgsmaal  vedrørende  vor  Stand  og  vort  Arbeide!  Og 
endvidere  kan  jeg  ikke  tro  andet,  end  at  de  ville  give 
mig  Ret  i,  at  det  ikke  vilde  være  til  nogen  Skade  for  vor 
Fondsbørs'  Fremtid,  om  vi  baade  søgte  at  forbedre  For- 
holdene og  at  udvide  vort  Marked. 

Jeg  nævnte  Berlins  Fondsbørs  som  et  Mønster;  jeg 
tror,  at  Berliner  Børsen  i  sin  Helhed  er  det  —  ogsaa  i 
Retning  af  Organisation. 

Børsen  i  Berlin  eies  og  bestyres  af  Kjøbmandsstanden, 
og  Bestyrelsen  bestaar  af  Delegerede  fra  de  forskjellige 
Brancher. 

Fortiden  bestaar  Gentralbestyrelsen  af  Repræsen- 
tanter for  Korn-  og  Varehandelen,  Speditionsfaget,  Manu- 
factur-,  Maskin-  og  chemiske  Fabriker,  samt  Banker  og 
Bankiers. 

Under  denne  Centralbestyrelse  sorterer  forskjellige 
Udvalg,  der  ere  delte  i  tre  Sektioner,  nemhg:  En  for 
Fondsbørsen,  en  for  Produktbørsen  og  en  for  Varebørsen. 

Enhver  af  disse  Sektioner  har  at  behandle  de  An- 
liggender, der  vedrøre  deres  Børsafdeling,  eller  som 
særlig  oversendes  dem  af  Centralbestyrelsen. 


Jeg  haaber  paa.  al  en  lignende  Ordning  skal  blive 
tilveiebragt  hos  os  og  det  af  to  Grunde,  nemlig,  for  det 
Første,  fordi  det  er  naturligere  at  samle  det,  som  Dag  ud 
og  Dag  ind  dog  hører  sammen,  under  en  saadan  central 
stærk  Ledelse,  end  at  ordne  det  i  Stykker  og  Brokker, 
og  for  det  Andet,  fordi  man,  hvis  man  ikke  gjør  det, 
maaske  bidrager  til  en  tidligere  eller  senere  Splittelse, 
der  ikke  turde  være  til  Gavn  for  nogen  af  Parterne. 

Kjøbenhavn  i  August  1889. 

Theodor  Green. 

den  første  Udgave  af  > Danske  Fonds  og  Aktier«, 
der  udkom  i  1883,  og  senere  i  »Nationaløkonomisk  Tids- 
skrift« 2det  Hefte  1887  har  jeg  i  kortere  Træk  omtalt 
Kursnoteringen  paa  Kjøbenhavns  Fondsbørs,  samt  opstillet 
det  Spørgsmaal,  om  det  ikke  maatte  siges  at  være  baade 
nødvendigt  og  hensigtsmæssigt,  saavel  at  lempe  Maaden, 
hvorpaa  selve  Kursnoteringen  foregaar,  efter  Nutidens 
Behov  —  o:  Materialets  enorme  Udvidelse  siden  dengang, 
da  den  nuværende  Methode  opstod  —  som  ogsaa  at 
give  alle  andre  med  Fondsbørsen  i  Forbindelse  staaende 
Sager  en  saadan  Organisation,  at  den  saa  vidt  gjørligt, 
derved  bragtes  i  Højde  med  andre  bestaaende  Fonds- 
børser og  saaledes  sattes  i  Stand  til  at  udfylde  den 
Trang,  der,  som  en  naturlig  Følge  af  dens  Væxt,  er 
tilstede  i  Retning  af  tilsvarende  Omsætningsforhold. 

Kjøbenhavns  Fondsbørs  maa  regne  sin  Oprindelse 
fra  Begyndelsen  af  dette  Aarhundrede,  thi  vel  finder 
man  allerede  fra  Aaret  1759  i  »Kjøbenhavns  kgl.  AUer- 
naadigst  bevilgede  Adresse  Contoirs  Efterretninger«  en 
Vexel    og  Penge   Kurs-Notering,    men    det  er  dog  først 

ved  Mæglerforordningen  af  1808,  nemlig  ved  dens  Be- 
stemmelse i  §  20  om,  at  den  engang  hver  Uge  udgaaende 
Mæglerpriskurant  ogsaa  skal  indeholde  Kursen  paa  Aktier, 
og  dens  §  18,  hvorved  Kurtagen  saavel  for  Vexlers  For- 
handling, som  for  Kjøb  og  Salg  af  Aktier  og  Fonds  fast- 
sættes, at  en  egentlig  Fondsbørs  kan  siges  at  være  op- 
rettet. En  daglig  Kursnotering  er  imidlertid  næppe 
paabegyndt  før  i  Aaret  1823.  Den  omfattede  dengang 
ikkun  Nationalbankobhgationer  og  KongeUge  Obligationer, 
medens  1837 — 38  bragte  en  udvidet  dagUg  KursUste,  som 
findes  optaget  i  »Den  danske  Statstidende«  og  som  om- 
fattede Aktier  i  Nationalbanken,  det  asiatiske  Kompagni, 
Kjøbenhavns  Brandassurance-,  det  almindelige  Brand- 
assurance-, samt  Sø-Assurance-Selskaberne  og  endvidere, 
foruden  Valuta  Kurserne,  tillige  4  pCt.  norske  og  svenske 
Laan  og  3  pCt.  dansk-engelske  Obligationer. 

Der  findes  iøvrigt  aldeles  ingen  Optegnelser  fra 
Fondsbørsens  tidhgste  Periode.  Der  er  imidlertid  ingen 
Tvivl  om,  at  Kurserne  oprindeHg  af  Vexelmæglerne  bleve 
satte  saaledes  som  Mæglerforordningen  i  sin  §  20  be- 
stemmer det,  nemlig  »efter  nærmere  Overensstemmelse 
med  Stadens  Handlende«,  hvilket  vil  sige  med  Vexelle- 
rerne  o:  Stadens  Handlende  hvad  denne  Branche  angaar, 
hvilket  ogsaa  fremgaar  af  Grosserer  Societetets  Komités 
Beretning  for  Aaret  1880,  hvori  Komiteen  udtrykkelig 
fortolker  Mæglerforordningens  Ord  med  Hensyn  til  An- 
sættelsen af  saavel  Vexlers,  som  Aktiers  og  Obligationers 
Kurs,  som  sigtende  til  »nærmere  Overensstemmelse  med 
Stadens  Vexellerere«. 

Efterhaanden  udviklede  der  sig  imidlertid  den  Praxis, 
at  Mæglerne  og  Vexellererne  samledes  til  bestemt  Tid  paa 
Børsen,    og,    efter   hvad   de    ældste  Medlemmer   af   den 


nuværende  Fondsbørs  kunne  erindre,  enedes  man  ved 
Samtale  —  uden  nogen  bestemt  Form  —  om  Noteringen 
af  Kurserne.  Antallet  af  Fondsbørsens  Medlemmer  tiltog 
imidlertid  ligesom  ogsaa  Forretningerne  voxede,  og  i 
Tredserne  blev  der  truffen  den  Overenskomst  imellem 
Vexelmæglerne  og  Vexellererne,  at  de  skulde  stilles  lige 
ved  Noteringen,  saaledes  at  baade  Mæglere  og  Vexel- 
lerere  havde  samme  Ret  til  Bud  og  Udbud,  og  at  de 
udførte  Forretningerne  indbyrdes  imellem  sig  uden  nogen 
Kurtageberegning.  Denne  Overenskomst  fik  i  Slutningen 
af  1871  en  fastere  Form,  idet  det  paa  Forslag  af  den 
nuværende  Formand  for  Vexelmæglernes  og  Vexellerernes 
Forening,  Hr.  Vexelmægler  Ludvig  Henriques,  den  13. 
December  1871  blev  vedtaget  at  vælge  et  »vedvarende« 
Udvalg,  som  skulde  staa  for  Kursnoteringen.  Dette  Ud- 
valg, for  hvilket  L.  Henriques  strax  blev  Formand,  blev 
valgt  med  42  Stemmer,  hvoraf  fremgaar,  at  Antallet  af 
Fondsbørsens  Medlemmer  dengang  omtrent  har  været 
42,  eftersom  de  fleste  daværende  Medlemmer  udentvivl 
have  afgivet  Stemme. 

Denne  Beslutning  fra  de  forenede  Vexelmægleres  og 
Vexellereres  Side  meddeltes  derpaa  Grosserer-Societetets 
Komité,  hvis  daværende  Formand,  Etatsraad  A.  N.  Hansen, 
paa  den  ene  Side  ikke  kunde  andet  end  erkjende  det 
Fornuftige  deri,  men  dog  paa  den  anden  Side  ligeoverfor 
Henriques  henstillede,  om  Sagen  ikke  kunde  ændres 
saaledes,  at  den  iklædtes  en  anden  Form,  idet  han,  som 
han  yttrede,  forudsaa,  at  Grosserer- Societetets  Komité 
derved  vilde  tabe  sin  Indflydelse  paa  Kursnoteringen. 

Dette  lod  sig  imidlertid  ikke  mere  gjøre.  Beslut- 
ningen var  alt  bragt  til  Udførelse,  og  fra  den  Tid  af 
daterer  sig  den  endnu  brugelige  Form  for  Kursnoterings- 
Akten,  der  bestaar  deri.  at  et  af  Udvalgets  Medlemmer 


daglig  til  bestemt  Tid  for  de  forsamlede  Vexelmæglere 
og  Vexellerere  efterhaanden  opraaber  de  Obligationer  og 
Aktier,  som  fmdes  fortegnede  paa  Kurslisten,  og  hvorved 
der  ansættes  en  Kurs  paa  hvert  Papir  efter  de  Bud  og 
Udbud,  som  fremkomme  fra  Medlemmernes  Side. 

Noteringsakten  omfatter  imidlertid  ikke  alene  Sætteisen 
af  Kurserne:  men  der  gjøres  under  den  tillige  Forret- 
ninger i  de  forskjellige  Papirer,  saalænge  der  fmdes 
Kjøbere  og  Sælgere,  som  kunne  blive  enige  om  Prisen. 
Da  nu  enhver  Handel,  der  saaledes  gjøres,  medens 
»Noteringen«  staar  paa  —  og  Ugeledes  ved  Forretningen 
efter  Noteringen  —  ikkun  for  de  allerfleste  Papirers  Ved- 
kommende omfatter  Kr.  2000,  eller  forsaavidt  Prisen  noteres 
pr.  Stk. :  10  Stykker,  og  da  det  Materiale,  som  Fonds- 
børsens Virksomhed  nu  omfatter,  i  det  Hele  dreier  sig 
om  en  Sum  af  c.  700  MilHoner  i  Fonds  og  over  200 
MilHoner  i  Aktier,  fordelt  paa  c.  300  Effekter,  hvoraf 
omtrent  Halvdelen  opraabes  ved  Noteringen,  medens  de 
anførte  Beløb  for  hver  Forretning  kom  til  Gyldighed  da 
baade  Papirernes  Antal  og  Fondsbørsens  Medlemmers 
Antal  var  ganske  ringe  —  Medlemmernes  Antal  er  nu 
c.  70  —  saa  er  det  indlysende,  at  denne  Maade  ikke 
længere  svarer  til,  hvad  Tiden  behøver. 

Den  daglige  Omsætning  er  naturligvis  yderst  forskjellig. 
Summen  kan  variere  fra  Tusinder  til  Hundrede  Tusinder, 
men  t.  Ex.  blot  en  Omsætning  af  100,000  Kroner,  der 
ofte  kan  fmde  Sted  i  et  eneste  Papir,  forudsætter  at  50 
Handler  skulle  komme  istand,  hvilket  er  tilstrækkeligt  til 
at  vise,  hvor  langtrukken  Forretningen  er,  ligesom  ogsaa 
til  at  indse,  at  Kurserne  paa  denne  Maade  stærkt  kunne 
influeres  af  smaa  Kjøb  og  Salg. 

Det  er  imidlertid  ikke  alene  »Noteringen«,  som 
trænger  til  en  Reform,  men  derimod  Fondsbørsens  hele 


Organisation.  Denne  Organisation,  der  stammer  fra  den  før- 
omtalte Forening  af  Vexelmæglerne  og  Vexellererne  af 
1871,  kan  siges  at  have  faaet  sin  egentlige  Daab  ved 
de  nugjældende  »Vedtægter«  af  22  Mai  1876,  ved  de 
»Regler«,  som  siden  da,  i  Tidernes  Løb,  ere  blevne  givne 
af  Foreningens  Kursnoteringsudvalg  og  endelig  ved  den 
Overenskomst,  som  nys  er  kommen  til  Afslutning  imellem 
dette  Udvalg  og  Grosserer-Societetets  Komité.  Alt  dette 
er  ganske  vist  en  Organisation,  en  Organisation,  hvor- 
under der  meget  godt  kan  arbeides  og  arbeides  hver 
eneste  Dag  —  Fondsbørsen  gaar  i  sine  daglige  Forret- 
ninger sin  rolige  og  jevne  Gang,  og  den  daglige  Notering, 
der  i  sit  Grundprincip  rimeUgvis  endog  er  baade 
fornuftigt  og  sundt  anlagt,  foregaar  ikke  alene  med 
Orden  og  Ro,  men  har  tillige  et  fuldstændigt  tillids- 
vækkende Forløb  —  men  det,  der  feiler  Organisationen  — 
saavelsom  Noteringen  —  er  Fremskridt!  De  staa  stille, 
imedens   Alt  omkring  dem  forandres! 

Paa  Fondsbørsens  Organisation  vil  jeg  komme  tilbage 
i  el  senere  Kapitel.  Hvad  Kursnoteringen  derimod  angaar. 
da  staar  jeg  ingenlunde  ene  med  mine,  som  anført,  oftere 
udtalte  Anskuelser,  thi  ikke  alene  have  Kolleger  ved 
private  Samtaler  givet  mig  Medhold,  men  samstemmende 
Udtalelser  i  en  eller  flere  Retninger  ere  olfentlig  frem- 
komne fra  andre  Medlemmer  af  Fondsbørsen,  saaledes 
fra  Hr.  Vexellerer  S.  H.  Simonsen  paa  Vexelmæglernes  og 
Vexellerernes  Generalforsamling  i  1887  ved  en  længere 
skriftlig  Afhandling,  der  in  extenso  blev  oplæst,  og  fra 
Hr.  Vexelmægler  E.  Brandes  i  en  Artikel,  som  fmdes 
optagen  i  Tidsskriftet  »Tilskueren«. 

Spørgsmaalet  er  imidlertid  naturligvis  at  fuide  den 
bedste  Maade    for  Indførelsen    af   en  Reform    og  i  saa 


6 

Henseende  mener  jeg,  at  Forslag  ialfalcl  kun  kunne  gjøre 
(ravn. 

,leg  har  derfor  ogsaa  alt  for  etParAar  siden  tilladt 
mig  til  Kursnoteringsudvalget  at  indsende  et  detailleret 
Forslag,  der  gaar  ud  paa  saadanne  Forbedringer  ved 
Noteringen,  som  jeg  maa  anse  for  at  være  istand  til  — 
uden  at  forandre  dens  Grundprincip  —  at  bringe  den 
daglige  Kursnotering  pr.  Kassa  i  en  tidssvarende  Form, 
medens  jeg  tillige  har  udtalt  som  min  Formening,  at 
det  er  rigtigt  tillige  at  træffe  nogle  ordnende  Bestem- 
melser med  Hensyn  til  Forretninger,  der  indgaas  paa 
Tid. 

Mit  Forslag  med  Hensyn  til  Kursnoteringen  pr. 
Kassa  gaar  ud  paa  at  forhøie  de  nuværende  Omsætnings- 
rater  fraKr.  2000  og  10  Stk.  til  det  Tredobbelte  —  som 
Minimum  —  altsaa  Kr.  6000  og  30  Stykker,  dog  med 
de  Undtagelser,  som  adskillige  Papirers  Paalydende 
nødvendiggjør.  Jeg  har  altsaa  foreslaaet  følgende  Noterings- 
satser  : 

3  7-2   pGt.  uopsigelige  Statsobligationer Kr.  5000 

3  '/2  pCt.  amortisable  do  -     5000 

4  pCt.  uopsigeHge  Jerbane    do  (Peto) . .    £     1000 

4  pCt.   Statsobligationer  å  £  100—1000 -     1000 

3V2  pCt.  Kjøbenh.  Komuneobligat Kr.  4000 

4  pCt.    Skaanske   Hyp.  Obl M.    4—6000 

4  pCt.   Norske           -         -     Kr.  4000 

5  pGt.  Store  Nordiske  Telegraf  Obl £       500 

5  pGt  Gasino  Obligationer Kr.  3000 

Dansk  Arbeiderbank  Aktier -     3000 

Kreditf.   f.   Haandværkere  og  Industridr.  Aktier    -     3000 

Ryssenstens   Søbade  Aktier -    3000 

Dampskibss.    Knuds  Rhederi  Aktier -     4000 


Dampskibss.  Svends  Rhederi  Aktier Kr.  4000 

Eriks  -  -     -     4000 

Skjolds         -  -     -     4000 

Forenede  Bugserselskabs  -     -    4000 

Dansk  Gaskompagnis  -     £       500 

Store  Nordiske  Telegraf  Aktier 30  Stykker, 

Kjøbenhavns  Sporveis  Aktier 30 

Fredens  Mølles  Aktier 30 

Tivoli  Aktier 30 

Casino  Aktier 30 

Hippodrom  Aktier 30 

Klampenborg  Aktier 30 

Romerske  Bade  x^ktier 30 

]\Iaglekilde  &  Frederiksb.  Brøndanstalt  Aktier  30 
Kjøbenh.  Møbel  Brand-Assurance  Aktier  ...10 

Almindelig  Brand-Assurance  Aktier 10 

Rosenborg  Brøndanstalt  Aktier 10 

Kongens  Bryghus  Aktier  1 

Alle  andre  Obligationer  og  Aktier:  Kr.  6000. 

Udenfor  Noteringen,  altsaa  ved  den  frie  Omsætning 
pr.  For-  og  Efterbørsen,  foreslaar  jeg  derimod  at  bibe- 
holde, som  almindelig  Norm,  de  hidtilværende  Satser 
eller  selvfølgelig  et  Multiplum  deraf,  hvorved  mindre 
Forretninger  altsaa  ikke  udelukkes  fra  Markedet. 

Ved  Indførelsen  af  disse  forhøiede  Noteringssatser  for- 
mener jeg,  at  selve  Noteringsakten  væsentlig  forkortes, 
hvilket  —  særlig  i  travle  Tider,  men  iøvrigt  altid  —  kan 
være  af  stor  Betydning,  idet  der  derved  gives  dels  mere  Tid 
til  Forretninger  efter  Noteringen,  dels  bevirkes  at  saa  smaa 
Beløb  som  hidtil  ikke  gives  Indflydelse  paa  de  officielle 
Kurser,  hvad  der  absolut  maa  anses  for  et  Hovedpunkt. 

Jeg  har  ligeledes  tilladt  mig  i  mit  Forslag  at  frem- 
hæve, at  det  forekommer  mig,  at  den  Bestemmelse  i  dQ 
nugjældende  Regler,  hvorefter  et  Papir  slet  ikke  noteres, 
hvis  Forskjellen  imellem  Kjøber  og  Sælger  er  større  end 
saa  og  saameget,  formentlig  bør  bortfalde,  og  at  Notering 
paa  ethvert  Papir  bør  fmde  Sted,  forsaavidt  der  er 
Kjøber  og  Sælger  eller  blot  en  af  Delene  meldt,  idet 
dette  giver  det  store  Publikum,  som  Børsen  dog  vil 
underrette,  et  langt  bedre  Begreb  om  Stillingen,  end 
den  Besked,  som  det  faar  ved  to  Streger. 

Endvidere  har  jeg  foreslaaet,  at  alle  Papirer,  som 
findes  opført  paa  Kurslisten,  bør  noteres  hver  Dag  — 
i  den  allerseneste  Tid  har  man  gjort  et  Skridt  derhen- 
imod, ved  Notering  af  flere  Papirer  4  Gange  om  Ugen 
istedetfor  tidligere  2  Gange  —  idet  der  ingen  Mening  synes 
at  være  i,  at  der  ikke  hver  Dag  gives  Anledning  til  officiel 
Notering  paa  alle  de  Artikler,  hvormed  en  Børs  beskjæf- 
tiger  sig.  Hos  enhver  Kjøbmand  kan  man  dog  daglig 
faa  alle  de  Artikler,  hvormed  han  handler,  og  det  kunde 
vistnok  f.  Ex.  ikke  falde  nogen  Urtekræmmer  ind,  naar 
man  kom  til  ham  en  Torsdag  for  at  kjøbe  Kaffebønner 
at  sige:  »Bønner,  min  gode  Mand,  kan  de  kun  faa  Onsdag 
og  Lørdag. 

Med  Hensyn  til  selve  Noteringsakten,  saaledes  som 
den  daglig  foregaar,  da  har  jeg  henledet  Udvalgets  Op- 
mærksomhed paa,  at  det  ikke  alene  ikke  er  nødvendigt, 
men  tvertimod  ligefrem  unyttigt  og  overflødigt,  at  den  af 
Fondsbørsen  valgte  Opraaber  —  Leder,  som  han  kaldes 
—  uafbrudt  gjentager  de  budte  eller  udbudte  Kurser  for 
hvert  Papirs  Vedkommende,  saaledes  at  han,  —  som  nu 
Tilfældet  er  —  raaber  Kjøbs-  og  Salgskurserne  10  til 
20  Gange  —  jeg  har  endog  talt  op  til  65  Gange  —  inden 
en  Forretning  om  2000  Kroner  eller  10  Stykker  Aktier 


kommer  istand,  og  stadig  i  Løbet  af  et  Papirs  Behand- 
ling udraaber  Kurserne  mangfoldige  Gange  for  hver 
saadan  lille  Forretning,  men  at  det  er  nok,  at  han,  efter 
at  have  gjentaget  Begyndelseskursen,  i  Forening  med 
Bisidderne,  kontrollerer  den  fortsatte  Gang  i  Forretnin- 
gen, ved  at  nævne  og  nedskrive  de  differerende  Kurser, 
hvortil  Forretning  er  kommen  istand,  og  endelig  kon- 
staterer Slutningskursen  paa  den  Maade,  at  han,  saasnart 
han  mærker  at  Forretningen  i  det  vedkommende  Papir 
er  tilende  —  eller  dersom  ingen  Forretning  i  Løbet  af 
et  kort  Tidsrum  er  kommet  istand  —  ved  et  Slag  paa 
sin  Klokke  tilkjendegiver,  at  nu  > noteres«  Slutningskursen 
og  da  nævner  og  nedskriver  den  af  Medlemmerne  sidst 
budte  og  udbudte  Kurs. 

Lederen  bør  formenthg  heller  ikke  —  som  nu  —  i 
den  Grad  »lede«  Forretningen,  at  han  for  hver  enkelt 
Handel,  der  kommer  istand,  nævner  Kjøberen  og  Sæl- 
geren ved  Navn,  tvertimod,  det  vil  være  en  Lettelse 
baade  for  ham  og  de  øvrige  Medlemmer  og  vil  være 
egnet  til  at  fortne  Forretningen,  naar  det,  ganske  som 
paa  andre  Fondsbørser  —  og  hos  os  paa  Efterbørsen  — 
overlades  Medlemmerne  indbyrdes  at  afgjøre  de  Forret- 
ninger, hvorom  de  ere  komne  overens,  —  hvorved  tillige 
alle  de  smaa  Stridigheder,  om  hvem  der  meldte  sig  først, 
hvem  der  raabte  som  Nr.  2  osv.,  vilde  bortfalde. 

Enhver  ny  Foranstaltning  giver,  let  forklarligt,  i  Be- 
gyndelsen Anledning  til  nogen  Forstyrrelse,  men  Vanen 
og  Øvelsen  vil  gjøre,  at  denne  nye  Maade  vil  gaa  lige- 
saa  glat  som  den  hidtidige,  der  ogsaa  uden  Øvelse  vilde 
give  Anledning  til  Mislorstaaelser  og  Ophold.  Den  ny 
foreslaaede  Maade  har  imidlertid  det  absolute  Fortrin 
fremfor  den  hidtidige,  at  den  er  langt  mindre  anstræ^n- 
gende  for  Lederen,  idet  den  ophæver  den  aldeles  unødige 

stadige  Raaben  fra  hans  Side,  og  giver  Forretningen  et 
friere  Sving,  idet  Medlemmerne  da  ikke  ere  nødte  til^ 
saaledes  som  nu,  med  næsten  mikroskopisk  Smaalighed 
at  holde  sig  til,  hvem  Lederen  erklærer  for  Kjøber  eller 
Sælger  i  det  givne  Øieblik. 

Ved  Affattelsen  af  dette  Forslag  er  jeg,  som  man 
vil  have  bemærket,  gaaet  ud  fra  i  sine  Grundtræk  at 
beholde  den  nuværende  Modus  for  Noteringen,  nemlig 
det  mundtlige  Tilraab  —  som  andetsteds  benyttes  ved 
Ultimo-Noteringen  —  og  ikke  at  gaa  over  til  t.  Ex.  at 
følge  andre  Børsers  Kassa-Kursnotering,  der  foregaar  ved 
skriftlig  indleverede  Kjøbs-  og  Salgstilbud,  og  det  af  den 
Grund,  som  foran  nævnt,  at  vor  Methode  turde  have  For- 
trinet i  Retning  af  Paalidelighed. 

Fremgangsmaaden,  som  den  nu  udøves  —  er  der  ofte 
bleven  sagt  —  ligner  imidlertid  nærmest  en  Auktion,  hvad 
der  i  og  for  sig  er  fordømmende  for  Methoden,  da  For- 
retning og  Auktion  ere  to  forskjelHge  Ting.  Ved  Forret- 
ning gjælder  det  Kjøb  og  Salg  efter  Enhvers  frie  Valg, 
Tendensen  og  Kursen  er  et  Udtryk  for  det  overveiende 
Bud  eller  Udbud,  der  igjen  har  sin  Rod  i  Kjøbmandens 
Intelligens.  Kvintessensen,  Gnisten  i  Kjøbmandens  Gjer- 
ning  er  den  at  være  aandrig  nok  til  at  kjøbe,  naar  det 
er  billigt,  og  sælge,  naar  det  er  dyrt,  men  ved  en  Auk- 
tion er  der  som  oftest  en  absolut  Sælger  tilstede  og  kun 
én,  nemlig  Auktionarius,  —  Aanden  er  borte.  Alt  skal  sæl- 
ges. Det  er  imidlertid  ogsaa  kun  i  Formen  vor  Notering 
ligner  en  Auktion,  ikke  i  Gjerningen.  Det  er  netop  Lederens 
hele  Færd,  der  giver  Noteringen  Præg  af  en  Auktion,  thi 
ganske  som  Auktionsholderen  uafbrudt  raaber  Bud  paa 
Bud,  raaber  Lederen,  og  hvergang  der  ved  en  Auktion 
er  gjort  et  Salg,  raaber  Auktionarius:  1  Krone  16  Øre, 
Grosserer  Petersen,  —  ligesaa  Lederen;   103 ^/g  Fraenckel 

til  Lorck.  Ved  den  Forandring  i  Lederens  Færd  under 
Noteringen,  som  jeg  har  foreslaaet,  vil  det  auktionsmæs- 
sige  bortfalde,  og  Noteringsakten  vil,  saaledes  som  den 
i  det  Hele  da  kommer  til  at  se  ud,  blive,  hvad  den  skal 
være:  En  fri,  men  kontrolleret  Omsætning  mellem  Kjø- 
ber  og  Sælger,  hvis  Resultater  optegnes,  og  som  giver 
som  Slutningsresultat  Tal,  der  betegne  Værdien  af  den 
forblivende  Kjøbs-  og  Salgs-Tilbøielighed. 

Det  er  muligt,  at  der  andetsteds  haves  bedre  Me- 
thoder.  Jeg  for  min  Del  er  imidlertid  tilbøielig  til  at  tro, 
at  naar  vor  Methode  reformeres  i  Retning  at  det  her 
foreslaaede,  den  da  vil  være  baade  tidssvarende  og 
hensigtsmæssig.  Jeg  skal  derfor  rekapitulere  Indholdet 
af  mit  Forslag: 

1)  Forhøielse  af  Minimumsbeløbet  for  enhver  Omsæt- 
ning ved  Noteringen,  samt  Tilladelse  til  at  omsætte 
et  Multiplum  deraf.  Som  Regel  har  jeg  foreslaaet 
Kr.  6000  og  30  Stykker  som  Minimumsbeløb.  (En- 
kelte, som  have  udtalt  sig  herom,  have  henstillet 
om  ikke  Kr.  4000  —  og  maaske  20  Stykker  — 
skulde  være  lettere  at  enes  om,  ialfald  som  en 
Overgang). 

2)  En  gjeiuiemgaaende  Forandring  i  selve  Maaden  for 
Udøvelsen  af  Noteringen,  saaledes  at  denne  derved 
tillige  kommer  til  at  fremtræde  som  en  fri  Omsæt- 
ning imellem  Deltagerne. 

3)  Notering,  uden  Betingelser,  af  Kjøbs-  og  Salgs- 
kurser. 

4)  Notering  hver  Dag  af  alle  Fondsbørsens  Artikler. 

5)  Fortsættelse  af  Forretningen  efter  Noteringen,  hvor 
da  Omsætningsbeløbene  ere  fuldstændig  fri,  medens 
de  som  Regel  opstilles  med  Kr.  2000  og  10  Stykker, 
men    iøvrigt    kunne    bevæge    sig    saavel    i  Multipla, 

som  Mellemsummer    og    mindre  Beløb    og   hvorved 

ingensomhelst  Forretning  udelukkes  fra  Udførelse. 

Der  er  imidlertid  endnu  en  Grund  —  foruden  de 
allerede  nævnte  —  hvorfor  man  maa  anbefale  en  For- 
bedring af  vor  Kursnoterings  Methode,  nemlig  Hensynet 
til  Konfluxen  med  Udlandet. 

Den  Sum,  som  nu  herhjemme  er  anbragt  i  Fonds 
og  Aktier,  —  c.  1000  å  1100  Millioner  Kroner  —  er  for 
stor  til  at  den  kan  bæres  af  vor  Fondsbørs  alene.  Den 
har  derfor  naturligt  ført  til  Forsøg  paa  Anbringelse  af 
danske  Fonds  og  Aktier  paa  udenlandske  Børser,  og  i 
denne  Henseende  ere  vi  altsaa  komne  i  Rang  med 
andre  Stater,  hvis  Papirer  ikke  alene  ere  Gjenstand  for 
Omsætning  paa  deres  egne  Fondsbørser,  men  tillige  paa 
fremmede.  Saavel  Kgl.  Obligationer  som  forskjellige 
Kreditforenings  Obligationer,  Kjøbenhavns  Komune- 
obligationer.  Store  Nordiske  Telegrafaktier  og  Obliga- 
tioner, Landmandsbank  Aktier  og  Landmandsbank  Hypo- 
thek  ObUgationer  ere  Gjenstand  for  Omsætning  og  No- 
tering paa  Børserne  i  Hamborg,  Berlin,  Frankfurt,  Am- 
sterdam, Paris  og  London.  At  dette  er  Tilfældet  kan 
naturligvis  ikke  andet  end  indvirke  heldigt  paa  Omsæt- 
ningsforholdene paa  vor  Fondsbørs,  af  den  simple  Grund, 
at  jo  større  Marked  en  Artikel  har,  jo  lettere  gaar  Om- 
sætningen for  Haanden,  med  andre  Ord,  Kapitalen  og 
Spekulationen  ere  friere  i  deres  Bevægelser,  og  Fore- 
tagendernes uafbrudt  vexlende  Natur,  saavelsom  Tidens 
urolige  og  rastløse  Virken,  fordrer  den  størst  mulige 
Adgang  til  Erhvervelse  og  Afhændelse. 

Hovedmidlet  til  denne  Erhvervelse  og  Afhændelse 
er  Kursnoteringen,  det  er  den,  der  sætter  Værdistemplet 
paa  alle  disse  mange  forskjellige  Aktier  og  ObUgationer, 
og    det    er    igjennem  Kursnoteringens  tidssvarende  Ind- 

retning,  formener  jeg.  at  man  skal,  ikke  alene  vedlige- 
holde, men  tillige  udvide  saavel  den  indenlandske,  som 
den  udenlandske  Omsætning. 

Det  er  derfor  ogsaa  Hensynet  til  Omsætningen  med 
Udlandet,  som  bestemt  maa  fordre  en  mere  tidssvarende 
Indretning  af  Fondsbørsens  Yttringer  end  den  nuværende 
Methode.  Med  disse  uendelig  smaa  Omsætninger  er  det 
saa  at  sige  ikke  muligt  for  Udlandet  at  tage  Del  i  For- 
retningerne paa  vor  Børs,  fordi  de  større  Beløb,  som 
Udlandet  altid  vil  søge  at  erhverve,  eller  søge  at  afhænde 
hos  os,  maatte  indvirke  i  en  ganske  overordentlig  Grad 
paa  Kurserne,  naar  hver  Omsætning  kun  gjælder  Kr.  2000 
eller  10  Stykker.  Et  Papirs  Hjemstavn,  et  Papirs  Moder- 
børs maa  søge  at  komme  saavidt  muligt  i  Høide  med 
de  Børser,  med  hvilke  man  vil  arbeide,  saaledes  at  man 
ikke  alene  til  visse  Priser  er  beredt  til  at  afgive  sine 
Effekter,  men,  paa  den  anden  Side  ogsaa,  beredt  til  at 
optage  dem  igjen,  dersom  de  Fremmede  vil  af  med 
dem.  Dette  gjælder  særligt  om  Aktier,  men  kan  ogsaa 
have  sin  store  Betydning  for  rentebærende  Papirers 
Vedkommende,  og  uagtet  jeg  indrømmer,  at  en  Forbed- 
ring af  Kassakurs- Noteringen  knap  er  tilstrækkelig  i 
denne  Henseende,  vil  en  saadan  dog  altid  hjælpe  os 
henad  Veien. 


II. 

Efter  Noteringen. 


Ti 


il  sine  Tider  og  undertiden  i  længere  Perioder 
kan  det  stille  sig  saaledes,  at  Forretningerne  »efter  No- 
teringen« have  et  større  Omfang  end  Forretningerne  ved 
selve  Noteringen. 

Det  kan  siges  at  hele  denne  Omsætning,  efter  at 
Noteringen  er  tilendebragt,  i  de  seneste  Par  Aar  har 
modtaget  en  Udvidelse  og  har  faaet  et  konstantere  Præg 
end  den  tidligere  havde.  Ganske  vist  har  der  altid  paa 
Slutningsbørsen,  udenfor  Noteringen,  været  gjort  Forret- 
ninger; saaledes  have  store  Omsætninger  i  rentebærende 
Papirer  fra  eller  til  Pengeinstituter  eller  Tilendebringel- 
sen af  Ordrer,  hvoraf  en  Del  kun  ere  blevne  afgjorte  ved 
de  smaa  Salg  ved  Noteringen,  fundet  deres  Afslutning 
efter  Noteringen,  ligesom  overhovedet  i  Tidernes  Løb 
naturUgvis  mangfoldige  Forretninger  ere  blevne  gjorte 
paa  Slutningsbørsen,  men  det  er  dog,  som  sagt,  først  i 
de  seneste  Aar,  at  det  daglige  Samkvem  mellem  Med- 
lemmerne af  Fondsbørsen,  er  bleven  udvidet  til,  at  disse, 
efter  endt  Notering  i  Kursnoteringssalen,  have  samlet  sig 
paa  et  bestemt  Sted,    nemlig    det   højre  Hjørne    af   den 

egentlige  Børssal,  for  strax  at  tage  fat,  hvor  man  slap  i 
Kursnoteringssalen. 

Neppe  er  Noteringen  tilende  før  man  ser  Vexel- 
mæglerne  og  Vexellererne,  paa  det  angivne  Sted  i  Børs- 
salen, at  samle  sig,  ligesom  i  Hamborg.  Berlin  osv.,  i 
en  Rundkreds,  og  hvor  der  da  uafbrudt  fmder  Bud  og 
Udbud  Sted  af  alle  Slags  Aktier  og  Obligationer,  deri- 
blandt ogsaa  saadanne,  som  ikke  den  paagjældende  Dag 
have  været  Gjenstand  for  nogen  Notering,  og  ligeledes 
Aktier,  som  overhovedet  ikke  noteres  paa  Kjøbenhavns 
Børs.  Det  er  ogsaa  her,  at  nye  Aktie -Emissioner 
først  blive  Gjenstand  for  Omsætning,  og  en  stor  Del  af 
de  Forretninger,  som  i  Aarets  Løb  afsluttes  i  fremmede 
Papirer,  t.  Ex.  Russiske  osv.,  fmde  ligeledes  her  deres 
Afgjørelse. 

Den  nye  Foranstaltning,  som  fra  Fondsbørsens  Side 
blev  truffen  i  Slutningen  af  Aaret  1888,  nemlig  at  Publi- 
kum, der  hidtil  var  bleven  indladt  i  selve  Kursnoterings- 
salen, umiddelbart  bagved  Deltagerne,  og  saaledes  at 
det  kunde  kommunicere  med  disse,  blev  anvist  en  sær- 
lig fra  Deltagerne  afsondret  Plads  i  denne,  har  udentvivl 
allerede  havt,  og  vil  muligvis  i  Fremtiden  endmere  have 
den  Indflydelse,  at  Forretningerne  efter  Noteringen  yder- 
ligere ville  voxe  i  Omfang. 

Grunden  til  denne  Foranstaltning  var  den,  at  man 
fandt,  at  det  direkte  Samkvem  fra  Publikums  Side  med 
Medlemmerne  af  Fondsbørsen  under  selve  Noteringen, 
saaledes  at  Publikum  uafbrudt  i  Løbet  af  denne  kunde 
give  Kjøbs-  og  Salgs-Ordrer,  ofte  kunde  komme  til 
—  særlig  da  hver  Handel  omfatter  saa  ringe  Beløb 
som  Kr.  2000  eller  10  Stykker  —  at  indvirke  stærkt 
paa  Kurserne,  navnlig  kunde  dette  ogsaa  finde  Sted  i 
det  Øieblik  Slutningskursen  blev  sat. 

Man  fjernede  altsaa  det  Publikum  som  besøger 
Fondsbørsen  fra  Medlemmerne,  og  derved  er  dette,  lige- 
som det  store  Publikum,  der  ikke  til  Stadighed  indfinder 
sig  der,  henvist  til  at  give  sine  Ordrer  før  Noteringen, 
eller  ogsaa  til  at  gribe  ind  i  Forretningen  efter  Note- 
ringen. 

Udenom  den  Kreds  som  Medlemmerne  af  Fonds- 
børsen, som  nævnt,  danner  i  Børssalen  efter  Noteringen, 
har  der  derfor  institueret  sig,  hvad  man  i  Børssproget 
kalder,  en  »Kulise«.  Denne  Kulise  bestaar  dels  af  en- 
kelte Vexellerere,  som  ikke  —  eller  ialfald  endnu  ikke  — 
have  Adgang  til  Noteringen,  dels  af  saadanne  Mænd, 
som  hører  til  Fondsbørsens  stadige  Faisseurs. 

Det  er  ganske  rimeligt,  at  man  ved  disse  Omsæt- 
ninger efter  Noteringen  —  de  tage  deres  Begyndelse 
Kl.  2^2  a  2^/4  og  vedvare  til  henimod  KL  3V2  —  i 
Beglen  gaar  ud  fra  de  Kurser,  som  nys  ere  blevne  satte, 
men  i  Forløbet  af  Efterbørsen  kunne  disse  variere  endog 
overordenthg  stærkt.  Den  daglige  Praxis  viser,  at  der 
paa  Efterbørsen  gjøres  Forretninger  til  m.eget  afvigende 
Kurser  —  op  eller  ned  —  fra  dem,  der  have  fundet  deres  Ud- 
tryk ved  Noteringen,  —  ganske  saaledes  som  det  finder 
Sted  paa  andre  Børser  fra  Børsens  Begyndelse  til  dens 
Slutning. 

Det  er  derfor  naturligt,  at  jo  mere  Deltagelse,  der 
fra  Publikums  Side  finder  Sted  i  Fondsbørsens  Opera- 
tioner, med  andre  Ord,  jo  mere  Fondsbørsens  Opland 
udvides,  jo  mere  Interesse  har  det  for  den  store  Offent- 
lighed at  blive  bekjendt  med  Resultaterne  af  den  Virk- 
somhed, der  foregaar  paa  Børsen  i  det  Hele  taget,  altsaa 
saavel  ved  selve  Noteringen,  som  efter  denne,  og  det 
vilde    derfor   være    af  Interesse,    om    der    i    Dagbladene 

præsteredes  bedre  og  fyldigere  Fondsbørsberetninger, 
end  dem  man  hidtil  er  vant  til  at  finde  der. 

Disse  Beretninger  have  nemlig  ikke  strakt  sig  ud- 
over Meddelelser  angaaende  Forretningen  ved  selve 
Noteringen  og  have  været  givne  i  en  saadan  Form,  at 
de  ikke  have  været  andet  end  et  tørt  Referat  af  selve 
Kurslisten,  uden  hverken  at  indeholde  Momenter  til  eller 
Forklaring  af  Kursbevægelserne,  eller  Noget  om  hele  det 
Liv,  som  rører  sig  paa  Efterbørsen,  hvilket  jo  dog  — 
som  alt  omtalt  —  allerede  i  lange  Tider  har  havt  en 
meget  stor  Betydning,  saameget  mere,  som  Virksomheden 
dér  jo  stadig  omfatter  alle  Papirer. 

Et  Forsøg  paa  at  udfylde  denne  Lakune  i  Fonds- 
børsens Meddelelser  til  det  store  PubUkum,  har  jeg  selv 
gjort,  idet  jeg  i  nogle  Maaneder  af  forrige  Aar  lod  mit 
Firma  afgive  saadanne  tyldigere  Fondsberetninger  til  et 
herværende  Blad.  Da  denne  Virksomhed  imidlertid 
syntes  at  møde  Modstand  fra  flere  Sider,  opgav  jeg  den. 
Det  kan  derfor  imidlertid  ikke  andet  end  glæde  mig.  at 
Kjøbenhavns  Børstidende,  der  fra  1.  April  er  overgaaet 
til  Hr.  E.  Brandes"  Redaktion,  og  som  har  sat  sig  til 
Formaal  i  det  Hele  at  udfylde  det  Savn.  som  vi  hidtil 
have  følt  herhjemme  af  et  virkeligt  Børsblad.  tildels  har 
optaget  den  Virksomhed,  som  jeg  havde  paabegyndt,  idet 
man  nu  hver  Dag  i  Kjøbenhavns  Børstidende  finder  en 
Meddelelse  om  Forretningerne  »efter  Noteringen«.  Det  er 
at  haabe,  at  dette  nye  Børsorgan  efterhaanden  —  hvad 
der  synes  at  fremgaa  af  de  hidtil  præsterede  Numre  — 
vil  tage  de  bedste  udenlandske  Børsblade  til  Mønster  og 
saaledes  ogsaa  gaa  til  at  bringe  en  virkelig  fyldig  Skil- 
dring af  hele  den  daglige  Fondsbørs. 

Men  tager  saaledes  Forretningerne  efter  Noteringen  et 
stedse  større  og  større  Opsving,   vil   den  naturlige  Følge 

deraf  være,  at  det  vilde  være  hensigtsmæssigt  at  under- 
give dem  en  vis  Ordning. 

Nu  gaar  nemlig  Alt  i  én  Pærevælling! 

Bud  paa  og  Udbud  af  alle  mulige  Slags  Obligationer 
og  Aktier  gjøres  i  samme  Øieblik.  Alle  Navnene  fra  A 
til  0  paa  disse  Papirer  summer  paa  én  Gang  En  om 
Ørene. 

En  lille  Smule  Orden  vilde  være  hensigtsmæssig. 

Man  kan  inddele  Tiden  t.  Ex.  i  3  Afsnit,  og  give 
hver  Afsnit  sine  Papirer,  eller  man  kan  opstille  t.  Ex.  3 
Skranker  og  give  hver  Skranke  et  vist  Antal  Papirer. 

Træet  falder  ikke  for  det  første  Hug!  Jeg  haaber 
at  Forretningerne  fremdeles  maa  udvikle  sig  paa  Kjø- 
benhavns Fondsbørs  —  da  vil  Nødvendigheden  af  tids- 
svarende Foranstaltninger  trænge  stærkere  og  stærkere  paa! 


III. 

Noteringssalen. 


At  gjøre  Fremskridt  ere  alle  Nationers,  alle  Institu- 
tioners, ja.  vel  egentlig  alle  Menneskers  Maal! 

Ingen  vil,  med  sin  gode  Villie,  stræbe  efter  at  gaa 
tilbage!  Derfor  maa  det  ogsaa  i  høieste  Grad  beklages, 
at  Ombygningen  af  Kursnoteringssalen  i  1888  —  uden 
at  dette  fra  de  Ledendes  Side  naturligvis  har  været 
Hensigten  —  i  Virkeligheden  maa  betegnes  som  et  Til- 
bageskridt, saa  sandt  som  den  hele  Ordning  i  denne 
langt  fra  er  saa  god  og  hensigtsmæssig,  som  Ordningen 
i  Salens  tidligere  Skikkelse  var. 

Man  give  Gjæsterne  Æren! 

Denne  gode  gamle  danske  Skik  er  man  beklagelsesvis 
ikke  kommen  til  at  følge  i  den  nye  Kursnoteringssal. 

Der  er  Fondsbørser,  der  ganske  udelukke  Publikum 
fra  selve  Kursnoteringssalen! 

Er  det  rigtigt  eller  ikke?  Jeg  skal  aldeles  ikke 
komme  ind  paa  at  undersøge  dette  Spørgsmaal.  I  London 
t.  Ex.  kan  Publikum  ikke  komme  ind.  Jeg  mener,  at 
Forholdene  der  ere  af  en  ganske  anden  Beskatlenhed, 
og  Publikums  Interesser  varetages  da  paa  en  anden  Maade, 

thi  hvad  vilde  en  Fondsbørs  være  uden  det  høistærede 
Publikum? 

Her  har  man  altid  staaet  med  Hatten  i  Haanden  ved 
Døren  til  Kursnoteringssalen  og  sagt:  *Vær  saa  artig«  til 
Publikum. 

I  den  nye  Sal  har  man  heller  ikke  lukket  Døren 
i  for  Publikum,  men  man  har  gjort  det,  som  næsten 
er  værre,  man  har  givet  vore  Gjæster  —  vore  Kunder 
—  en  Baas  at  staa  i,  man  har  pakket  dem  sammen 
i  et  lille  Rum,  med  en  Skranke  for,  og  ikke  undt 
dem  saameget  som  en  Stol,  hvorpaa  de  kunde  skiftes 
til  at  hvile  sig,  dersom  ForestiUingen  skulde  trække  ud, 
med  andre  Ord,  dersom  der  er  saameget  at  bestille^ 
paa  Grund  af  de  Ordrer,  som  Gjæsterne  have  givet  os,  at 
vi,  der  sidde  ned,  magehg  kunne  holde  ud  at  udføre  dem. 

Bør  dette  ikke  forandres? 

Vil  man  have  Gjæster,  maa  man  yde  dem  sin 
Courtoisie ! 

Og  ligesaa  uheldig  som  man  har  været  med  Indret- 
ningen af  Pladsen  til  Gjæsterne,  ligesaa  uheldig  er  den 
Del  af  Kursnoteringssalen,  som  er  forbeholdt  Fonds- 
børsens Medlemmer. 

Man  har  nemlig,  for  det  Første,  indrettet  alle  Pladserne 
i  en  Klump.  Tidligere  sad  Deltagerne  i  Kursnoteringen 
i  en  treradet  Hesteskoform,  saaledes  at  de  under  For- 
retningen ikke  alene  kunde  høre  hinanden,  men  tillige 
se  hinanden,  medens  Lederen,  som  nu  sidder  med  alle 
Deltagerne  lige  imod  sig,  tidligere  havde  disse  tilhøjre, 
tilvenstre  og  ligefor,  saaledes  at  han,  der  nu,  da  alle 
Stemmerne  tørne  lige  imod  ham,  ikke  formaar  at  skjælne 
den  ene  fra  den  anden,  eller  at  finde  Rede  i  Kjøber  og 
Sælger,  under  den  tidligere  Indretning  bekvemt  kunde  af- 
gjøre,  hvorfra  den  bydende  og  den  udbydende  Stemme  kom. 

I  den  gamle  Sal  sad  Lederen  op  mod  en  Baggrund, 
nu  har  man  derimod  placeret  ham  midt  i  Rummet, 
hvilket  aldrig  kan  være  heldigt  i  akustisk  Henseende,  og 
Deltagerne,  som  jo  sidde  bag  hinanden  i  7  Rader,  maa 
ofte  under  Noteringen  reise  sig  op  og  vende  sig  om  for 
at  konstatere,  med  hvem  Afslutningen  af  en  af  de  mange 
smaa  Handler  fmder  Sted.  Dette  fremhæver  jeg,  fordi 
det  paa  Dage.  hvor  der  er  Liv  i  Forretningen,  giver  hele 
Akten  et  Udseende  af  fuldstændig  Forvirring  og  den 
nuværende  Praxis,  der  fordrer  Lederens  Afgjørelse  af,  hvem 
der  først  bød  eller  udbød,  hvem  der  var  Nr.  2,  og  hvem 
Nr.    3    o.  s.  V.   hjælper  ikke  til  at  forbedre  Situationen. 

Jeg  tror  sikkert  at  kunne  paastaa,  at  de  fleste,  ja 
i  Grunden  alle  Deltagerne  i  Kursnoteringen  ere  enige  med 
mig  i,  hvad  jeg  her  har  fremført  om  den  nuværende 
Kurssals  uheldige  Indretning,  fremfor  den  tidligere,  men 
iøvrigt  har  denne  Sag  faaet  sin  Høiesteretsdom  den  14 
September  1888,  paa  hvilken  travle  Dag  Lederen  af 
Noteringen,  Hr.  Vexelmægler  Harry  Hertz,  da  han  saa,  at 
han  ikke  som  tidligere  magtede  Situationen,  uvilkaarlig 
udbrød:  »Nei!  det  er  ikke  til  at  holde  ud  med  de  7 
Rader  der!« 

Vil  der  nu  blive  truffet  Foranstaltninger  til  paany  at 
ombygge  Salen,  eller  til  at  skaffe  Fondsbørsen  et  til  dens 
Arbeide  og  Betydning  svarende  Lokale? 

Herpaa  maa  jeg  blive  Svaret  skyldig! 

Saameget  kan  man  imidlertid  nok  sige:  Man  skulde 
synes  det!  Og  man  maa  haabe  det! 

Haabet  beskjæmmer  Ingen! 

Dernæst  er  der  indført  en  for  Firmaer  med  flere 
Deltagere  høist  uheldig  Bestemmelse,  nemlig  den.  at  kun 
en  af  Deltagerne  maa  sidde  med  Front  mod  Lederen. 
Dette  vil  med  andre  Ord  sige,  at  man  under  Noteringen, 

medens  den  daglige  officielle  faste  Forretning  staar  paa, 
har  skilt  to  Kompagnoner  ad!  V 

Ved  denne  Foranstaltning  tvinger  man  i  Virkelig- 
heden den  ene  Kompagnon  til  at  overlade  den  anden 
Udførelsen  af  de  fælles  Forretninger,  medens  de  tidligere 
i  den  gamle  Sal,  hvor  de  sad  sammen,  stadigvæk  kunde 
konferere  med  hinanden,  og  saaledes  altsaa  udføre  Forret- 
ningerne —  saaledes  som  jo  naturligvis  alle  Forretninger 
blandt  Kompagnoner  maa  ske  —  efter  fælles  Overlæg  og 
fælles  Overenskomst. 

Enhver  kan  sige  sig  selv,  at  denne  Bestemmelse  er 
særlig  uheldig,  og  jeg  mener,  at  der  blandt  Kjøbmænd 
ikke  kan  være  nogen  Tvivl  om,  at  den  jo  maa  betegnes 
som  et  hgefremt  Tilbageskridt  i  kommerciel  Henseende! 

Heller  ikke  den  af  Fondsbørsens  Udvalg  i  den  nyeste 
Tid  trufne  Bestemmelse,  hvorved  den  Medlemmerne 
tidligere  tilkommende  Bet  til  —  i  Sygdomstilfælde  eller 
under  andet  Forfald  —  at  lade  en  Kommis  sidde  paa 
den  Vedkommendes  Plads,  for  under  Noteringen  at  ind- 
skrive Kurserne  i  Firmaets  Kursnoteringsbog,  fratages 
dem,  er  af  en  saadan  Beskaffenhed,  at  den  bør  opret- 
holdes, dels  fordi  det  er  uhensigtsmæssigt,  at  Firmaet  da 
maa  undvære  Førelsen  af  dets  Kursnoteringsbog,  dels  fordi 
den  tidligere  Begel  ingen  Skade  gjorde,  og  endelig,  fordi 
det  jo  ikke  er  ved  at  træffe  lutter  indskrænkende  For- 
holdsregler,   at  man  gavner  Fondsbørsens  Virksomhed. 

Jeg  skal  iøvrigt  endnu  kun  fremhæve  en  megetvæsenlig 
Mangel  ved  Kjøbenhavns  Fondsbørs! 

Det  er  nemlig  den,  at  den  aldeles  ingen  Depescher 
modtager  fra  andre  Fondsbørser. 

I  Børsens  Konversations-  og  Læseværelser  findes 
der  jo  hver  Dag  forskjellige  Depescher.    Af  Fondsdepescher 

er  der  imidlertid  kun  én,  nemlig  en  meget  tarvelig 
Hamborgdepesche.  Fondskonfluxsen  imellem  vor  Børs 
og  Hamborgs  er  mindre,  derimod  er  Forretningen  langt 
livligere  imellem  vor  Børs  og  Børsen  i  Berlin,  og  paa 
Foden  af  ovennævnte  Depesche  fmdes  der  en  Bemærk- 
ning, der  lyder:  Berlin  aabner  fast,  flau  eller  hvordan 
Tendensen  nu  er. 

Dette  er  alt,  hvad  Kjøbenhavns  Fondsbørs  Aaret 
rundt  erfarer  om  de  store  fremmede  Fondsbørser,  hvis 
Stilling  dog  influerer  —  ialfald  til  Tider  —  mere  eller 
mindre  stærkt  paa  vor  Fondsbørs,  og  paa  hvilke  der 
daglig  noteres  flere  af  vore  egne  Fonds  og  Aktier,  og 
hvorfra  der  under  alle  Omstændigheder  udgaar  en  Mængde 
Data  og  Oplysninger,  der  ere  at  største  Betydning  for 
hele  Verdensomsætningen. 

Kursnoteringssalen  er  iøvrigt  kun  et  lille  Lokale  — 
for  lille  til  i  Virkeligheden  at  svare  til  de  Krav,  der  kan 
og  bør  stilles  til  et  Lokale  for  Kjøbenhavns  Fondsbørs, 
der  i  Aarenes  Løb  har  voxet  sig  nogenlunde  stor,  og 
som  rigtigt  styret,  hensigtsmæssigt  og  tidssvarende  ind- 
rettet, ved  Medlemmernes  fælles  Bestræbelser  formaar  at 
udvide  sig  selv  og  sit  Virksomhedsomraade  betydeligt. 

Det  er  iøvrigt  ret  mærkeligt  og  fortjener  at  optegnes 
i  Børsens  Historie,  at  Kursnoteringssalen  i  det  Aar  1889, 
foruden  med  de  Skavanker,  der  her  ere  omtalte,  tillige 
fremtræder  i  en  yderst  tarvelig  Skikkelse,  thi  netop  i 
denne  Periode  har  Geheime-Etatsraad  Tietgens  Virksom- 
hed bragt  alle  Børsens  andre  Lokaler  i  Harmoni  med 
hele  den  Esprit,  hvoraf  han  selv  er  i  Besiddelse.  Læse- 
og  Konversations- Værelserne ,  Generalforsamlingssalen, 
Børsens  Kontorer  —  som  ogsaa  disses  Ordning  og 
Ledelse  —  Grosserer  Komitéens  Lokaliteter  o.  s.  v. 
—  selv  Fornødenhedsrummene,   alle  og  alt  bære  Vidne 

om  hans  Smag  og  Nutidens  Krav  —  kun  Fondsbørsens 
Lokale  staar  i  alle  Henseender  tilbage.  Det  er  tarveligj: 
og  slet,  selv  i  Retning  af  Belysning. 

Over  Indretningen  af  Fondsbørsens  Kursnoteringssal 
har  Tietgens  Aand  ikke  hvilet,  her  har  han  endnu  ikke 
tændt  det  elektriske  Lys,  —  men  dette  er  ikke  nogen 
Grund  til,   at  Fondsbørsen  skal  behandles  som  Askepot. 


IV. 

Fondsbørsens  Organisation. 


S, 


►5om    foran  nævnt   ere    de    Vedtægter,     hvorunder 
Kjøbenhavns  Fondsbørs  arbeider.  daterede  22  Mai  1876. 
Til  disse  Vedtægter  slutter  sig: 

1.  Regler  for  den  offenthge  Kursnotering  paa  Kjøben- 
havns Børs. 

2.  Regler  for  den  extraordinære  Notering. 

3.  Regler  angaaende  Udvalgets  Forretningsorden.  Valgene 
o.  s.  V. 

4.  Bestemmelser  vedrørende  den  ordinære  Kursnotering, 
m.  H.  t.  hvilke  Papirer,  der  ere  optagne  paa  Kurs- 
listen. 

5.  Nærmere  Bestemmelser  angaaende  Størrelsen  af 
Opraab  paa  fremmede  Sedler,  Obligationer  og  Aktier. 

6.  og  7.  Bestemmelser  og  nærmere  Bestemmelser  af 
samme  Art,  vedrørende  den  extraordinære  Notering. 

8.  Børsregler  for   Indfrielse   af  udtrukne  Værdipapirer. 

9.  Overenskomst  imellem  P'ondsbørsehs  Kursnoterings- 
udvalg  og  Grosserer  Societetets  Komité  angaaende 
den  daglige  Kursnotering,  samt  angaaende  Papirers 
Optagelse  paa  og  Udslettelse  af  den  officielle  Kursliste. 

Denne  Overenskomst  er  fra  Slutningen  af  Marts  1888 
og  er  fremkommet  paa  Initiativ  fra  Grosserer  Societetets 
Komités  Side,  efterat  det  i  Landsthinget  vedtagne,  af  Inden- 
rigsministeren forelagte  Lovforslag  om  dette  Æmne  var 
bleven  forkastet  i  Folkethinget. 

Betragter  man  nu  først  Vedtægterne  —  hvilke  ere 
ensbetydende  med  Statuter  eller  Love  for  Vexelmæg- 
1ernes  og  Vexellerernes  Forening,  da  bestaa  disse  i  det 
Hele  af  10  §§,  der  fastslaa,  at: 

Udvalget,  hvis  Hverv  gaar  ud  paa,  at  varetage  Over- 
holdelsen af  de  for  Kursnoteringen  gjældende  Bestem- 
melser, ligesom  overhovedet  at  afgjøre  alle  Spørgsmaal 
vedrørende  Kursnoteringen,  og  hvad  dermed  staar  i 
Forbindelse,  skal  bestaa  af  7  Medlemmer,  nemlig  4  Vexel- 
mæglere  og  3  Vexellerere. 

Udvalget  vælges  med  simpel  Majoritet  ved  skriftlig 
Afstemning  af  samtlige  til  Foreningen  hørende  Vexel- 
mæglere'  og  Vexellerere.  Valget  skal  foregaa  hvert  Aar 
inden  Udgangen  af  Marts  Maaned.  Det  gjælder  for  3 
Aar.  I  Vakance-Tilfælde  mellem  GeneralforsamUngerne 
supplerer  Udvalget  sig  selv,  og  den  saaledes  Valgte  ind- 
træder med  Hensyn  til  Funktionstidens  Længde  i  den 
Udtrædendes  Sted. 

Udvalget  har  i  Henhold  til  Børsordenens  §  8  den 
afgjørende  Myndighed  i  Kursnoteringssalen. 

Udvalget  kan  ikke,  mod  Protest  fra  Flertallet  af 
Medlemmerne,  fastholde  en  eventuel  fattet  Beslutning  om 
Udslettelse  af  KursKsten  af  et  hidtil  noteret  Papir. 

Udvalget  vælger  selv  sin  Formand  og  bestemmer 
selv  sin  Forretningsgang.  Gyldig  Beslutning  kan  fattes  af 
5  Medlemmer.     Over  Forhandlingerne  føres  en  Protokol. 

Udvalget  skal  hvert  Aar  i  Marts,  med  8  Dages 
Varsel,     indkalde    en    Generalforsamling,    og    der    give 

Beretning  om  Virksomheden  i  det  forløbne  Aar.  General- 
forsamlingen skal  afholdes  forinden  de  ovenfornævnte 
Valg  finde  Sted. 

Alle  Meddelelser  fra  Udvalget  til  Medlemmerne  skal 
ske  i  Kursnoteringssalen  efter  endt  Notering,  og  yderligere 
ved  Opslag  i  Lokalet.  Ingen  Meddelelse  maa  finde  Sted 
om  Lørdagen  eller  paa  de  mosaiske  Festdage. 

Medlemskontingentet  er  o  Kroner  aarlig. 

Forandring  i  eller  Tilføielse  til  disse  Vedtægter  blive 
først  gyldige  efter  at  være  forelagte  samtlige  kontingent- 
ydende  Vexelmæglere  og  Vexellerere  og  godkjendte  af 
deres  Flertal. 

Man  vil  etter  nu  saaledes  at  have  gjennemlæst  Ind- 
holdet af  Foreningens  Vedtægter  snart  være  paa  det 
Rene  med,  at  der  i  dem  mangler  en  hel  Del  organisato- 
riske Bestemmelser,  ligesom  at  de  klart  bære  Præget  af 
kun  at  være  et  første  Forsøg  paa  at  nedskrive,  hvad 
Praxis  og  Tidernes  Hævd  har  ført  med  sig. 

Dette  fremgaar  yderligere  deraf,  at  man  ved  at 
studere  de  til  Vedtægterne  knyttede  Regler  deri  finder 
flere  Bestemmelser,  som  organisk  tilhøre  Vedtægterne 
eller  Statuterne. 

Dette  er  saaledes  Tilfældet  med  Spørgsmaalet  om, 
hvem  der  overhovedet  er  berettiget  til  at  deltage  i  Kur.s- 
noteringen.  hvilket  netop  er  Hovedpunktet  i  Foreningens 
Virksomhed,  samt  endvidere  med  Bestemmelsen  om,  at 
det  er  det  af  Foreningen  valgte  Kursnoteringsudvalg  — 
alias  Foreningens  Bestyrelse  —  der  har  Afgjørelsen  af, 
hvem  der  fremtidig  skal  tilstedes  Adgang  til  Kurs- 
noteringen  og  optages  i  Foreningen. 

Fremdeles  hører  alle  Bestemmelser,  der  angaar 
Valget  af  Udvalgsmedlemmerne  og  af  Dirigenten  for 
Generalforsamlingen,  ind  under  Statuterne,    ganske   paa 

samme  Maade,  som  Tilfældet  er  f.  Ex.  ved  alle  Aktie- 
selskaber eller  ved  andre  Foreninger. 

Paa  den  anden  Side  trænger  ligeledes  Reglerne  til 
et  Gjennemsyn.  De  have  efterhaanden  faaet  flere  Til- 
føielser,  saa  at  det  vilde  være  hensigtsmæssigt  at  ind- 
ordne disse,  saaledes  at  Reglerne  kande  fremtræde, 
ikke  som  nu  spredte,  men  som  et  samlet  Hele,  ændret 
efter  Nutidens  Krav. 

Hvad  Reglernes  seneste  Tilføielse  angaar,  nemlig  de 
Bestemmelser,  der  bero  paa  den  omtalte  Overenskomst 
mellem  Udvalget  og  Grosserer  Societetets  Komité,  da 
synes  det  som  om  Indenrigs-Ministeriet  ikke  ganske  har 
kunnet  sluttet  sig  til  disse. 

De  gaa  ud  paa,  dels  at  Kursnoteringen  af  Obliga- 
tioner og  Aktier  fremtidig  foregaar  hver  Børsdag  under 
Ledelse  af  Vexelmæglernes  og  VexellerernesKursnoterings- 
udvalg,  uden  at  der,  som  hidtil,  hver  Tirsdag  og  Fredag 
som  Bisidder  indfinder  sig  et  Medlem  af  Grosserer-Soci- 
etetets Komité,  dels  at  Andragender  om  Papirers  Op- 
tagelse paa  den  ordinære  Kursliste  vel  skulde  indgives 
til  Vexelmæglernes  og  Vexellerernes  Kursnoteringsudvalg, 
men  at  dettes  Beslutning,  hvad  enten  denne  gaar  ud 
paa  Antagelse  eller  Forkastelse,  skal  forelægges  Grosserer 
Societetets  Komité  til  Afgjørelse,  hvilken  Regel  ogsaa 
gjælder  om  ældre  Papirers  Udslettelse.  Hertil  knytter 
iøvrigt  Kursnoteringsudvalget  i  sin  Skrivelse  af  27  Marts 
1888  til  Grosserer-Societetets  Komité  den  Betingelse,  at 
den  fornævnte  Afgjørelse  fra  Komiteens  Side  skal  falde 
i  det  først  paafølgende  Komité  Møde,  efterat  Udvalgets 
Meddelelse  er  indkommen  —  Noget,  om  hvilket  man 
ikke  nogetsteds  kan  sé,  hvad  Grossererne  sige  dertil  — 
og  fremdeles  den  Betingelse,  at  i  Tilfælde  af  Menings- 
forskjel   imellem  Grosserer-Societetets  Komité  og  Kurs- 

noteringsiidvalget  skal  Sagen  gaa  til  Indenrigsministeriet, 
for  hvis  Afgjørelse  begge  skulle  bøie  sig. 

Hvad  Ministeriet  angaar.  da  ser  man  af  dets  Skri- 
velse af  12  April  1888  til  Grosserer  Societetets  Komité, 
at  det  betragter  den  af  Kursnoteringsudvalget  forlangte 
Rekurs  til  Ministeriet  som  en  Selvfølge,  idet  Ministeriet 
hævder,  at  den  endelige  Afgjørelse  af  alle  den  Slags 
Spørgsmaal  allerede  paa  Forhaand  tilkommer  Ministeriet. 
Men  dernæst  sér  man  af  denne  samme  Skrivelse,  at  Mini- 
steriet ikke  synes  at  ville  slaa  sig  tiltaals  med  hvad 
Grossererne  og  Vexelmæglerne  og  Vexellererne  saaledes 
»paa  egen  Haand«  —  som  Ministeriet  udtrykker  sig  — 
have  afgjort,  thi  der  meddeles  udtrykkelig,  at  *  Ministeriet 
ingenlunde  har  opgivet  Tanken  om  at  tilveiebringe  nye 
Lovbestemmelser  for  Noteringen  af  Kursen  paa  Aktier  og 
Obligationer,  idet  man  er  betænkt  paa.  om  end  i  en 
noget  ændret  Skikkelse  atter  at  bringe  Sagen  frem  for 
Rigsdagen <'.  og  en  af  Grundene  dertil  er  den,  erklærer 
Ministeriet:  At  forskaffe  Kursnoteringsudvalget  den 
offentlige  Anerkjendelse,  som  en  Institution,  der  ud- 
fører Funktioner  af  saa  stor  Betydning  for  det  prak- 
tiske Forretningsliv,  ikke  bør  savne«. 

løvrigt  fremgaar  det  af  Ministeriets  senere  Skrivelser, 
at  dette  finder  flere  Uoverensstemmelser  mellem  Grosserer- 
societetets og  Kursnoteringsudvalgets  Standpunkt  angaa- 
ende  den  trufne  Overenskomst. 

Alt  dette  synes  end  yderligere  at  nødvendigjjyøre 
den  nys  omtalte  Revision  af  Reglerne. 

Her  fremtræder  imidlertid  ogsaa,  naar  Talen  er  om 
eventuel  Udslettelse  af  Kurslisten  af  et  hidtil  noteret 
Papir,  et  nyt  Bevis  paa  den  hele  Orcranisations  Uigjennem- 
førthed,  thi  ikke  alene  tilkommer  Afgjørelsen  af  en 
eventuel  Udslettelsesbeslutninj?  fra  Udvalgets  Side,  ifølge 

Vedtægternes  §  5  Vexelmæglernes  og  Vexellerernes  General- 
forsamling, og  altsaa  ikke  Grosserer  Societetets  Komité, 
saaledes  som  af  Udvalget  indgaaet  paa  ved  den  oftom- 
talte  Overenskomst,  men  dernæst  er  det  fuldstændigt 
absurd  at  lade  baade  Vedtægter  og  Regler  bestemme 
om  det  samme  Æmne,  der  ordentligvis  maa  henhøre 
under  den  ene  eller  den  anden  Kategori,  og  endelig  ses 
det  ikke,  hvorledes  overhovedet  nogen  »Regel«  skulde 
kunne  forandre  en  i  Vedtægterne  truffen  Bestemmelse, 
eftersom  Vedtægternes  §  10  bestemmer,  at  Forandringer 
i  eller  Tilføielser  til  Vedtægterne  kun  kunne  vedtages  af 
Vexelmæglernes  og  Vexellerernes  Generalforsamling. 

Men  for  nu  at  vende  tilbage  til  Vedtægterne,  der 
absolut  maa  være  Pointet  i  Fondsbørsens  fremadskridende 
Organisation,  da  bør  disse  omdannes  til  fyldige  Statuter, 
indeholdende  saadanne  velordnede  Bestemmelser,  at 
Foreningens  indre  og  ydre  Liv  træder  klart  frem. 

Først  og  fremmest  maa  Kontingentet  væsentligt 
forhøies.  Et  Kontingent  af  5  Kroner  aarligt  for  en  Del- 
tager af  Fondsbørsen,  hvis  Forretninger  dreie  sig  om 
Millioner,  er  jo  ligefrem  —  ulogisk! 

Kontingentet  maa  være  rigeligt,  saaledes  at  det 
tillader  ikke  alene  at  fyldestgjøre  Trangen  til  telegrafiske 
Efterretninger  fra  andre  Fondsbørser,  men  tillige  Bestri- 
delsen af  andre  Udgifter  i  Foreningens  Interesse,  deri- 
blandt Lønninger  til  Funktionærer,  Midler  til  at  værne 
Standens  Erhverv  imod  Indgreb,  og  f.  Ex. :  Reiseudgitter 
for  Udvalgsmedlemmers  Besøg  ved  andre  Fondsbørser, 
for  at  gjøre  sig  bekjendt  med  disses  Indretning,  Anskaffelse 
af  faglig  Literatur  o.  s.  v. 

løvrigt  skal  jeg  her  fremsætte  de  væsentligste  af  de 
organisatoriske  Bestemmelser,  som  efter  min  Formening 
mangle  i  Fondsbørsens  hidtidige  Statuter. 

1.  Bestemmelse  om  Fondsbørsens  Medlemmers  Antal, 
saaledes  at  Tilgang  kun  kan  finde  Sted  ved  Vakance 
eller  Behov  o :  ved  Udvidelse  af  Forretningernes 
Omtang. 

2.  Fastsættelse  af  de  Betingelser,  som  skulle  opfyldes 
for  i  det  Hele  at  erholde  Adgang  som  Medlem  af 
Fondsbørsen  —  hvorved  det  da  synes  naturligt  at 
tage  Hensyn  til  Oplærelsen  og  Fordannelsen  — 
saaledes  at  der  ikke  fremtidig  kan  bhve  Tale  om 
Klager  over  Vilkaarlighed,  Protektion,  Uretfærdighed 
o.  s.  V.  fra  Bestyrelsens  Side. 

3.  Om  Bestyrelsens  Myndighed  og  Medlemmernes 
Bettigheder  i  Foreningen.  Dette  er  et  overmaade 
vigtigt  Punkt  for  enhver  Organisation.  De  Bestem- 
melser, som  nu  haves,  ere  meget  illusoriske  og 
yderst  primitive. 

Det  ser  efter  Vedtægterne  ud  som  om  det  saakaldte 
Udvalg  —  selve  denne  Betegnelse  er  aldeles  forkert,  idet 
den  ikke  tilstrækkelig  antyder  den  Virksomhed,  som 
udfoldes  allerede  nu  fra  de  Valgtes  Side  (Udvalget 
kaldes  ogsaa  undertiden  Syndikat),  i  Virkeligheden  er  det 
Fondsbørsens  Bestyrelse  —  indtager  en  diktatorisk 
Myndighed  vedrørende  Fondsbørsens  Anliggender. 

Kun  i  to  Henseender  fmderjeg  i  Vedtægterne  nogen 
Kompetence  hos  Generalforsamlingen,  nemlig  ifølge  §  5 
med  Hensyn  til  en  fremtidig  Udelukkelse  af  et  noteret 
Papir,  og  det  endda  kun,  naar  der  gribes  ind  ved  en 
Protest  fra  Medlemmernes  Side  —  en  høist  uheldig  Form 
for  en  Myndighed  —  og  i  Henhold  til  §  10,  der  bestemmer 
at  Forandringer  i  og  Tilføielser  til  Vedtægterne  behøve 
Generalforsamlingens  Sanktion. 

Udvalget  vælger  ganske  vist  ikke  sig  selv,  men  det 
supplerer  sig  selv  i  Tilfælde  af  Vakance,   ikke  til  næste 

Generalforsamling,  som  almindeligt  er  i  Foreninger  eller 
Selskaber,  men  indtil  den  Afgaaedes  Funktionstid  er 
udløben,  altsaa  eventuelt  for  hele  Valgperioden. 

I  alle  andre  Retninger,  med  Hensyn  til  alle  Anlig- 
gender, der  vedrøre  Fondsbørsen,  og  hvorom  Bestem- 
melse ikke  er  indrammet  i  de  nugjældende  Vedtægter, 
er  det  Udvalget,  der  alene  regjerer.  Altsaa  træffer  Ud- 
valget udelukkende  Bestemmelse  med  Hensyn  til  Optagelse 
til  Medlem  af  Foreningen,  og  den  dermed  følgende  Rettig- 
hed til  Bud  og  Udbud  ved  Noteringen,  m.  H.  t.  midlertidig 
eller  vedvarende  Udstødelse  af  Foreningen,  Medlemmernes 
Placering,  Kursnoteringssalens  Indretning,  Forretnings- 
gangen, Opraabene  og  disses  Størrelse,  Papirers  Optagelse 
eller  Ikke-Optagelse,  Leveringsmæssigheden  af  Papirer, 
Tiden  for  Fondsbørsens  Holdelse,  kort  sagt.  Udvalget 
træffer  Bestemmelse  om  alt,  der  vedrører  Fondsbørsen, 
Medlemmernes  Rettigheder  og  Pligter,  altsaa  Foreningens 
Interesse  i  det  Hele  taget. 

Dette  er  formeget!  Efter  min  Mening  ialfald.  Jeg 
nærer  den  Anskuelse,  at  Fondsbørsen  og  dens  Fremtid 
vilde  være  bedre  tjent  med  fyldige  organisatoriske  Be- 
stemmelser, saaledes  indrettede,  at  Medlemmerne  følte 
sig  som  Medlemmer,  ganske  vist  med  Pligter,  men  ogsaa 
med  Rettigheder. 

Arbeidet  gaar  bedre  da,  og  mig  forekommer  det, 
at  det,  det  gjælder  om,  er  at  arbeide  Fondsbørsen  op  — 
fremad! 

At  staa  stille  er  at  gaa  tilbage! 

Med  Hensyn  specielt  til  den  Overenskomst,  som 
Udvalget  har  afsluttet  med  Grosserer  Societetet,  da  vilde 
jeg  naturligvis  nok  have  fundet  det  rigtigt  og  kollegialt 
og  hensigtsmæssigt,  om  man  havde  forelagt  denne  Sag 
for  Foreningens  GeneralforsamUng. 

Dette  er  nu  imidlertid  ikke  sket  og  jeg  vil  ganske 

ærligt  tilstaa,  at,  som  Forholdet  nu  engang  i  lange  Tider 
har  været  og  stadigt  er  paa  Børsen,  nemlig  at  destoværre 
ikke  alle  Børsmænd  ere  Medlemmer  af  Societetet,  der 
eier  Børsen,  er  der  ikke  noget  videre  at  indvende  mod 
Overenskomsten. 

Det  er  ikke  andet  end  simpel  Høflighed  mod  Fonds- 
børsens høist  elskværdige  Værter.  D'Hrr.  Grosserere,  der 
ikke  engang  vil  tage  nogen  Leie  af  os  for  den  Plads,  de 
have  indrømmet  os,  at  man  dog  giver  dem  et  Ord  for, 
hvad  man  bestiller  i  deres  Eiendom. 

Denne  Overenskomst  er  noget  helt  andet  end  det 
Lovforslag,  som  blev  forelagt  og  vedtaget  af  Landsthinget. 

Hvis  dette  Forslag  var  bleven  til  Lov,  vilde  Fonds- 
børsen være  kommen  i  en  komplet  underordnet  og  af- 
hængig Stilhng  til  Grossererne  og  disses  Bestyrelse. 

Det  havde  været  en  anden  Sag,  dersom  Lovforslaget 
havde  optaget  Fondsbørsens  Medlemmer  blandt  Børsens 
Medlemmer,  dersom  det  tillige  havde  truffet  den  Be- 
stemmelse, at  Børsen  i  sin  Helhed  skulde  regjeres  under 
én  Hat! 

Det  er  det,  som  jeg  tror,  at  der  bør  arbeides  henimod, 
saaledes  at  man  kan  begynde  Børsens  Statuter  med  til- 
svarende de  samme  Ord,  hvormed  Berliner  Børsens  begynde : 
Es  soli  in  BerUn  nur  eine  Borse  zugelassen  werden. 

Dette  er  imidlertid  ikke  Tilfældet  i  Øieblikket.  Vare- 
børsen og  Fondsbørsen  lever  hver  sit  Liv  og  have  hver 
sin  Bestyrelse,  og  som  Forholdene  altsaa  ere,  maa 
Fondsbørsen  organisere  og  udvikle  sig  ved  Hjælp  af  de 
Rettigheder,  hvoraf  dens  Medlemmer  ere  i  Besiddelse, 
og  paa  Grundlag  af  den  Betydning,  den  har  igjennem  sin 
Virksomhed,  saaledes  at  den  kan  blive  en  stedse  større  og 
større  Magt  til  Støtte  for  vort  Lands  finansielle  Anliggender. 


V. 

ForFetningerne  og  deres  Afvikling. 


I 


Modsætning  til,  hvad  der  er  Tilfældet  paa  ialfald 
de  fleste  andre  Fondsbørser,  gjælder  den  officielle  No- 
tering paa  Kjøbenhavns  Fondsbørs  ikkun  Forretninger 
pr.  Kassa. 

Tidsforretninger  i  dette  Ords  egentlige  Forstand  finder 
hos  os  kun  af  og  til  Sted,  og  ere  aldeles  ikke  undergivne 
nogen  Notering  eller  Organisation. 

Tidligere  var  Forretninger  paa  Tid  mere  almindelige 
end  nu.  Navnlig  for  en  5  å  6  Aar  siden  sluttedes  der  ikke 
faa  Forretninger  paa  1 — 2  å  3  Maaneders  Levering,  det  var 
da  navnlig  Sukkeraktier  og  Dampskibsaktier,  der  udgjorde 
Æmnerne  for  disse  Omsætninger.  Og  i  en  endnu  tidligere 
Periode,  i  »Telegrafperioden«,  med  andre  Ord,  i  Begyndel- 
sen af  Halvfjerdserne,  da  det  europæiske  Selskab  sammen- 
smeltedes med  Ghina-Japan-Extension  Selskabet,  fandt 
der  endnu  større  Leveringsforretninger  Sted,  hovedsage- 
lig i  Telegrafaktier. 

Kassaforretningerne  udføres  paa  den  tidUgere  be- 
skrevne Maade  og  indgaas  mundtlig.  Fondsbørsens  Med- 
lemmer indføre  alle  de  af  dem  paa  Børsen  udførte  For- 

retninger  i  deres  daglige  Kursnoteringsbog  ganske  kort. 
t.  Ex.  blot  saaledes: 

+,  2000  Kr.  Sukkeraktier  103  V2  —  Henriques, 
hvorved  betegnes,  at  man  har  kjøbt  disse  Aktier  af 
Henriques,  eller  ^-  2000,  hvilket  da  vil  sige,  at  man  har 
solgt  dem.  Derefter  udskrives  Notaer,  og  Reglerne  for 
Afviklingen  af  disse  Forretninger  imellem  Fondsbørsens 
IMedlemmer  ere  i  Hovedsagen  tølgende: 

Handeler,  der  ere  afsluttede  ved  den  offentlige  Kurs- 
notering  skulle  være  opfyldte  senest  KL  12  Middag  den 
paafølgende  Søgnedag.  Naar  Modtagelsen  sker  inden 
Kl.  10  Form.  beregnes  Rente  til  Salgsdagen.  i  modsat 
Fald  til  Modtagelsesdagen,  hvad  der  imidlertid  ikke  regnes 
saa  nøie. 

Kjøberen  skal  afhente  det  Kjøbte  hos  Sælgeren. 
Effekterne  skulle  selvfølgelig  leveres  i  fuldkommen  Orden, 
eventuelt  med  noteret  Transport  osv. 

Udtrukne  eller  opsagte  Værdipapirer  ere  Kjøberne 
ikke  pligtige  at  modtage.  Modtages  desuagtet  et  saadant, 
skal  Ombytning  med  et  ikke  udtrukket  eller  ikke  opsagt 
fmde  Sted,  hvortil  eventuelt  haves  en  Frist  af  én  Maaned 
efter  Begyndelsen  af  den  Salgsdagen  nærmest  paafølgende 
Rentetermin.  Det  muhge  R  entetab  fra  Salgsdagen  indtil  Om- 
bytningen bæres  af  Kjøber  og  Sælger  hver  med  det  Halve, 
hvorimod    alt    videre   Rentetab  falder  Sælgeren  til  Last. 

Et  indenlandsk  Værdipapir  betragtes  som  udtrukket 
fra  den  Dag,  paa  hvilken  Trækningen  fmder  Sted  eller  be- 
gynder, et  udenlandsk  derimod  betragtes  som  udtrukket  fra 
den  Dag,  dets  Udtrækning  er  bleven  bekjendt  her  ved  et 
udenlandsk  Blad,  der  holdes  i  Børsens  Læseværelse 
eller  ved  en  officiel  Trækningsliste  der  er  kommen  her 
tilstede. 

For   Afviklingen    af    Forretninger    imellem   Medlem- 

nierne  af  Fondsbørsen  og  deres  Klienter  haves  derimod 
aldeles  ingen  Regler  eller  Normer. 

Sker  Afviklingen  pr.  Kontant  kunde  der  jo  i 
Hovedsagen  kun  være  Tale  om  at  opstille  to  Regler, 
nemlig : 

Forretningen  afvikles  efter  Kjøbenhavns  Fondsbørs' 
Usance  —  hvilket  nu  stiltiende  betragtes  som  givet. 

Kurtagen  eller  Provisionen  fastsættes  til  det  og  det. 

Kurtagen  blev  indført  eller  rettere  konstateret  ved 
Mæglerforordningen  af  1808.  Ved  Sammenslutningen  af 
alle  Fondsbørsens  Medlemmer  i  én  Forening  adopterede 
Vexellererne  Vexelmæglernes  Beregning  af  denne  Kurtage, 
men  naturligvis  er  den  slet  ikke  mere  det,  som  Mægler- 
forordningen —  af  hvilken  der  for  Vexelmæglernes  Ved- 
kommende ikke  er  andet  end  Navnet  tilbage  —  be- 
stemmer. 

Kurtagen  for  Aktier  er  saaledes  i  Forordningen 
fastsat  til:   V2  pCt.  for  Beløb  indtil  10  000  Rdl, 

V4  pCt.  af  det,  som  overstiger  denne  Sum, 
hvoraf  Kjøber  og  Sælger  hver   betale   det  Halve,    naar 
Aktierne  kjøbes  eller  sælges  underhaanden,  medens  Kjø- 
beren  betaler  det  Hele,  hvis  Salget  sker  ved  Auktion. 

For  Tiden  er  der  egentUg  aldeles  ingen  Regel  for 
Kurtage-Beregningen.  Den  almindelige  er  jo  1  pro  Mille ; 
men  der  er  flere  Afskygninger,  eftersom  Papirets  Kurs  staar. 

Men  der  er  mange  Forretninger,  man  kan  nok  sige 
det  aldeles  overveiende  Antal,  som  ikke  afgjøres  pr. 
Kontant  imellem  Medlemmerne  af  Fondsbørsen  og  deres 
Klienter.  Disse  Forretninger  afvikles  paa  den  Maade,  at 
Klienten  indbetaler  et  Beløb  paa  de  kjøbte  Papirer, 
medens  disse  forblive  henliggende  hos  Vexelmægleren 
eller  Vexellereren  mod  Betaling  af  Rente  af  det  ikke 
indbetalte  Beløb,  indtil  KUenten  ønsker  at  sælge. 

Dette  er  vor  Børs's  Tidsforretninger! 

Skinnet  bedrager!  De  se  livagtig  ud  som  Kassa- 
forretninger  —  Anlagegeschafte  —  men  ere  dog  i  Virke- 
ligheden rene  Spekulationsforretninger. 

løvrigt  er  naturligvis  ogsaa  den  aldeles  overveiende 
Del  af  de  rene  Kassaforretninger  udelukkende  Spekula- 
tionsforretninger. 

Man  vil  her  ikke  ind  paa  at  indføre  Spekulations- 
forretninger, man  skræmmes  ved  Ordene:  paa  Tid,  paa 
Levering,  pr.  Ultimo,  å  la  hausse  eller  a  la  baisse,  af 
bare  Frygt  for  at  lugte  en  ren  og  skjær  Spekulations- 
forretning. Og  hvad  er  saa  den  langt  overveiende  Del 
af  alle  de  Forretninger,  som  gjøres  hele  Aaret  rundt  paa 
vor  Børs,  andet    end    skinbarlige  Spekulationer? 

Hvor  i  Verden  er  det  anderledes? 

Forskjellen  er  blot  den.  at  medens  man  aabent  be- 
kjender  dette  alle  andre  Steder  og  indretter  sig  derefter, 
lader  man  Forretningerne  her  skjøtte  sig  selv,  blot  for 
at  slippe  for  at  give  dem  deres  rette  Navn. 

Andetsteds  har  man  regelbundne  Tidsforretninger 
med  officielle  Kurser,  medens  man  her  er  ganske  uden 
Normer  for  Indgaaelsen.  Forløbet  og  Afviklingen  af  de 
samme  Forretninger. 

Det  ene  Medlem  af  Fondsbørsen  skriver  et  Brev  til 
sine  Klienter.  Nogle  af  disse  give  ham  et  Svarbrev,  andre 
intet. 

Andre  Medlemmer  bruge  kun  at  give  deres  Kunder 
en  Nota  over  Kjøbet,  paa  hvilken  da  det  indbetalte 
Beløb  er  fradraget. 

Virkelige  reciproke  Beviser,  der  ere  undergivne 
Stempelafgift,  benyttes  kun  sjældont,  og  om  Slutsedler  er 
der  aldeles  ikke  Tale.  da  de  ere  fuldkommen  ubrugelige  ved 
disse  Forretninger.     I  det  Hele  taget  er  Slutsedler  ikke 

alene  ubrugelige,  men  fuldstændig  unyttige  ogsaa  ved  de 
Forretninger,  som  af  Klienterne  afgjøres  pr.  Kontant,  af 
den  simple  Grund,  at  den  ene  Part  som  i  Slutsedlen  maa 
betegnes  som  »pr.  Kommission«,  ikke  har  eller  kan  faa 
det  Mindste  med  den  anden  Part  at  bestille,  idet  det 
saaledes  som  hele  Forretningsgangen  paa  vor  Fondsbørs 
er,  altid  maa  være  det  vedkommende  Fondsbørsmedlem, 
der  selv  kommer  op  for  Forretningen  ligeoverfor  sin 
Khent. 

At  man  her  i  Kjøbenhavn  i  den  nærmeste  Tid 
skulde  komme  ind  paa  at  indrette  en  regelbunden  Ultimo- 
forretning  for  de  Papirers  Vedkommende,  som  egne  sig 
dertil,  tænker  jeg  aldeles  ikke  paa,  det  vilde  være  for 
stor  en  Mundfuld  paa  engang!  —  at  det  er  min  Mening, 
at  det  vilde  være  det  rigtigste,  er  en  anden  Sag.  Jeg 
grunder  denne  Anskuelse  derpaa,  at  man  paa  de  Fonds- 
børser, hvor  hele  Forretningsvirksomheden  har  et  ganske 
andet  Snit  end  hos  os,  hvor  Synet  paa  Fondsbørsens 
Gjerning  og  denne  Gjernings  Betydning  har  naaet  en 
ganske  anden  Høide  end  hos  os  og  endelig,  hvor  man 
ikke  alene  tror  paa  Soliditeten  af  de  hjemlige  Papirer, 
men  ogsaa  kjender  at  vurdere  de  udenlandske,  paa  de 
Fondsbørser  altsaa,  hvor  Verdens  største  Finansmænd 
findes,  deltage  alle,  ogsaa  de  fineste  Firmaer  og  Banker, 
i  ordnede  Tidsforretninger  og  udføre  og  afvikle  dem  efter 
de  derfor  normerede  Regler. 

Skulde  vor  Børs  indeholde  klogere  og  dygtigere 
Mænd,  af  en  bedre  KvaUtet  i  det  Hele,  end  disse  omtalte 
andre  Børser?    Vel  næppe! 

Imidlertid,  som  sagt  —  Sagen  ligger  ikke  for;  men 
at  bringe  Hdt  Orden  tilveie  med  Hensyn  til  Indgaaelsen 
og  Afviklingen  af  de  Tidsforretninger,  som  nu  uafbrudt 

hver  eneste  Dag  gjøres  paa  vor  Børs.  det  skulde  dog  vel 
neppe  kunne  være  andet  end  fornuftigt. 

Sagen  burde  behandles  paa  Fondsbørsens  General- 
forsamling og  man  maatte  der  vedtage  de  dertil  nødvendige 
Bestemmelser.     I  første  Bække  maatte  man  enes  om: 
Ensartede  Beviser  til  Udvexling  med  Klienterne. 
Officielle   Bestemmelser   om    de    af   en    saadan  Handels 

Indgaaelse  opstaaede  gjensidige  Rettigheder  og  For- 

phgtelser, 
samt  bestemte  Kurtage-  eller  Provisions-Satser. 

Naturligvis  turde  Fondsbørsens  Medlemmer  derefter 
ikke  udføre  Forretninger  paa  andre  Betingelser  end  de 
vedtagne. 

Jeg  har  konciperet  et  Bevis,  der  formenthg  kunde 
passe  for  vore  Børsforhold,  og  fremsætter  det  her  til 
mine  Herrer  Kollegers  Betragtning. 

Effekt:  Kr.  6000  Aktier  i  de  danske  Sukkerfabriker. 

Pr.  ultimo. 


Kurs:     lOS^'.  pCt. 

Indbetaling  Kr.: 

Restbeløb  Kr.: 

Rente:  4  pCt. 

—            — 

(Underskrift) 

(Underskrift) 

Undertegnede  erkjender  herved,  at  vi  Dags  Dato  have  solgt  Dem: 

Kroner  Sex  Tusinde  (nom.  Beløb)  Aktier  i  de  danske  Sukkerfabriker 

At  levere:  Ultimo. . . 

samt  derpaa  at  liave  modtaget  et  å  Konto-Belob  af  Kr. : 

og  endvidere  Indbetaling  -  —  -     — 

Restbeløbet  Kr. :  l   .  x      r      •  i  c        i   t     m 

forrentes  fra  idag     af  med  4  pCt. 

Ved  enhver  Nedgang  af  5  pCt.  i  nævnte  Effekts  Kurs.  bliver 
der  uoplioldelig  til  os  at  indbetale  et  dertil  svarende  Beløb,  hvilket 
Beløb  afskrives  ovenfor,  medens  det  tidligere  Restbeløb  overstreges. 

Dersom  nævnte  Indbetaling  ikke  er  sket  senest  24  Timer  efter  at 
en  saadan  lavere  Kurs  er  bleven  noteret  paa  Kjøbenhavns  Fonds- 
børs, er  den  af  dette  Bevis  fremgaaende  Handel  strax  forfaldeit 
til  Opgj øreise,  og  vi  som  Følge  deraf  uopholdelig  berettigede  til  for 
Deres  Regning  og  Risiko  at  bortsælge  fornævnte  Effekter  ved  No- 
teringen paa  Kjøbenhavns  Børs  eller  ved  offentlig  Auktion, 

Kjøbenhavn,  den 
Herr : 

Et  saadant  Bevis  maatle  udstedes  in  duplo,  saaledes 
at  Klienten  modtog  Originalen,  medens  det  andet  Exemplar 
betegnedes:  Duplikat,  og  paa  Bagsiden  fik  følgende 
Paategning  af  Kjøberen: 

Undertegnede  erkjender  Rigtigheden  af  Omstaaende    og   for- 
pligter mig  herved  i  Henhold  til  de  deri  indeholdte  Betingelser. 
Kjøbenhavn,  den 

Ved  Hjælp  af  saadanne  Beviser  fik  Forretningerne 
et  regulært  Præg,  bleve  bragte  ind  i  et  ensartet  Spor  og 
kunde  opgjøres  hver  Maaned,  paa  lignende  Maade  som 
Tilfældet  er  ved  de  organiserede  Ultimo-Forretninger  paa 
andre  Fondsbørser. 

Et  udløbet  Engagement  kunde  selvfølgelig  bestandig 
gjøres  til  Gjenstand  for  Prolongation  ved  Hjælp  af  et 
nyt  Bevis. 

Bragte  man  saaledes  nogen  Orden  i  Tingene,  maatte 
man  desuden  vedtage  en  ensartet  Formel  for  Konto- 
Kourant  Mellemværender.  I  denne  Henseende  har  man 
imidlertid  saa  fortrinlige  Forbilleder  i  de  tydske  Bank- 
huses Cirkulærer,  at  det  ikke  her  vil  være  nødvendigt 
at  specificere  de  dertil  henhørende  Bestemmelser. 

Ved  Siden  af  den  fuldstændige  Mangel,  som  indtil 
nu  hersker  paa  vor  Fondsbørs  med  Hensyn  til  en  ens- 
artet  og  velordnet  Indgaaelse   og  Afvikhng   af  alle  For- 

retninger,  der  ikke  netop  afgjøres  rent  kontant,  kan 
det  heller  ikke  skjules,  at  selve  Kassaforretningernes  Af- 
vikling i  Grunden  gaar  saare  trægt  fra  Haanden. 

Denne  Træghed  fremkommer  alene  af  den  Omstæn- 
dighed, at  de  kjøbte  og  solgte  Effekter  uafbrudt  Dag 
ud  og  Dag  ind  blive  hentede  og  bragte  fra  og  til  saa- 
mange  forskjellige  Steder,  at  det  egentlig  talt  er  be- 
synderligt, at  man  ikke  forlængst  har  søgt  at  raade  Bod 
derpaa. 

Det  hænder  ganske  sikkert  ofte,  at  et  og  samme 
Papir,  en  og  samme  Obligation  eller  Aktie,  i  Dagens 
Løb  gaar  igjennem  5  å  6  eller  flere  Hænder  for  derefter 
inden  Aften  at  blive  lagt  til  Hvile  akkurat  paa  det 
samme  Sted.  hvorfra  det  blev  taget  om  Morgenen. 

Det  er  let  at  forklare,  hvorledes  det  gaar  til.  En 
Mand  har  solgt  en  Aktie,  som  han  har  belaant  i  en 
Bank,  Der  henter  han  den  og  indfrier  altsaa  Laanet. 
Han  bringer  den  til  det  Medlem  af  Fondsbørsen,  som 
har  solgt  den  for  ham  og  modtager  der  Betaling  for 
den.  Hos  dette  Fondsbørs-Medlem  bliver  den  kort  Tid 
efter  afhentet  af  det  andet  Fondsbørs-Medlem,  til  hvem 
den  er  bleven  solgt,  og  da  atter  udlignet  med  Valuta.  Der- 
paa leverer  dette  sidst  omtalte  Medlem  Aktien  til  sin 
Kjøber  og  faar  af  ham  igjen  sin  Betaling.  Endelig  tager 
Kjøberen  Aktien  og  bringer  den  hen  nøjagtig  paa  samme 
Sted.  hvor  den  om  Morgenen  blev  afhentet,  og  belaaner 
den,  rimeligvis  med  samme  Sum,  hvormed  den  da  blev 
indfriet. 

Med  andre  Ord  Aktien  har  fem  Gange  skiftet  Haand 
og  er  fem  Gange  bleven  betalt  —  og  ligger  saa  igjen, 
hvor  den  laa  oprindelig! 

Hvorfor  har  man  dog  ikke  ladet  den  blive  liggende 
i  Ro? 

Til  hvilket  Formaal  tjener  det,  hele  Dagen  igjennem 
at  løbe  Byen  rundt  med  denne  Aktie?  Hvad  opnaas 
der  derved? 

Intet!  —  lalfald  ikke  andet  end  at  den  bliver  slidt 
og  smudsket! 

Saaledes  lufter  man  heller  ikke  Papirerne  andre 
Steder. 

Man  har  Giro-Effekt-Depoter,  Kassa-Foreninger  eller 
Clearinghouses  og  der  behandler  man  Obhgationer  og 
Aktier  paa  samme  Maade,  som  t.  Ex.  Penge  paa  Folio 
—  man  skriver  til  og  fra. 

Det  var  ikke  formeget  forlangt,  om  Kjøbenhavns 
Fondsbørs  ogsaa  i  denne  Henseende  fremviste  sin 
IntelHgens  og  indtog  det  Standpunkt  i  Børsernes  Række, 
som  tilkommer  den. 


VI. 

Pr.  Ultimo. 


Ki 


LJøbenhavns  Fondsbørs  hører  vel  ikke  til  de  store 
Børser  —  men  den  er  dog  altid  en  Fondsbørs,  en  levende 
Fondsbørs,  den  eneste  i  hele  Norden! 

Hverken  Christiania,  Stockholm  eller  Gøteborg  have 
nogen  Fondsbørs.  Der  findes  ingen  officielle  Fonds  og 
Aktie-Noteringer  der,  hvilket  er  saa  meget  mærkeligere 
som  begge  vore  Broderlande  eie  et  meget  stort  Antal 
Aktieselskaber  og  have  udgivet  særdeles  mange  rente- 
bærende Papirer.  Der  høres  ofte  Ira  Sverig  Klager  i 
denne  Retning,  hvilket  jo  er  ganske  naturligt,  thi  Manglen 
paa  offentlige  Kurser  vanskeliggjør  selvfølgelig  i  høi 
Grad  Omsætningen  imellem  Mand  og  Mand,  navnlig  af 
de  mange  og  meget  forskjelligartede  Aktier,  der  derved 
desuden  saa  temmehg  blive  en  død  Kapital.  En  Gang 
om  Maaneden  i  Stockholm  og  at  og  til  i  Gøteborg  og 
Malmø  holdes  der  derimod  Auktioner,  hvor  da  Sælgere 
maa  se  at  faa  deres  Papirer  afsatte.  Vi  ere  altsaa  i 
den  Henseerde  videre  end  Svenskerne  og  Nordmændene! 

Vi  have  en  Fondsbørs,  og  de  allesfleste  af  vore 
Fonds  og  Aktier  ere  der  Gjenstand  (or  daglig  og  offentlig 
Omsætning. 

Vi  gjøre  Forretninger  til  Kapitalanlæg,  som  det 
hedder,  og  vi  gjøre  Forretninger  paa  Spekulation, 
akkurat  som  man  bærer  sig  ad  paa  de  store  udenlandske 
Fondsbørser.  Men  der  er  den  Forskjel  paa  dem  og  os, 
at  vi  staa  tilbage  for  dem  i  Retning  af  Orden  og  Organi- 
sation, saavelsom  ogsaa  med  Hensyn  til  alle  ældre  og 
nyere  Hjælpemidler  og  Lettelser  i  Omsætningen,  og  end- 
videre er  der  den  Forskjel,  at  medens  de  rigtigt  benævne 
Hovedmassen  af  deres  Forretninger  Ultimo-Forretninger, 
give  vi  vore  et  forkert  Navn. 

Skinnet  bedrager  og  vi  ville  bedrages! 

Men  hvorfor? 

Lad  os  ikke  opholde  os  ved  dette  Thema,  men 
derimod  gaa  over  til  det  Spørgsmaal:  Hvad  vil  det  sige 
at  kjøbe  og  sælge  pr.  Ultimo? 

Ja,  hvad  andet  end  at  kjøbe  og  sælge  paa  ca.  1 
Maaneds  Kredit  —  thi  Ultimo-Forretningerne  gjøres 
sjældent  paa  længere  Tid  end  pr.  denne  Maaneds  Ultimo 
eller  høist  pr.  næste  Maaneds  Ultimo! 

Der  er  den  Mærkelighed  ved  vor  Børs,  at  medens 
Omsætningen  officielt  paa  Varebørsen  kun  i  mindre 
Omfang  gjøres  pr.  Kontant,  men  i  Hovedsagen  paa  3 
Maaneders  Kredit,  er  akkurat  det  omvendte  Tilfældet 
paa  Fondsbørsen.  Og  Krediten  er  jo  dog  alle  Børsers 
og  overhovedet  al  Omsætnings  lovpriste  Støtte,  Bæreren 
og  Befordreren  af  saavel  den  mindre  indenlandske  som 
af  den  store  internationale  Handel. 

Handel  og  Kredit  høre  saa  nøie  sammen  som  Strengen 
til  en  Bue  og  Roret  til  et  Skib,  og  hvad  Spekulationen 
angaar,  ja,  da  er  det  ikke  at  gaa  for  vidt  at  sige  —  uden 
Spekulation  ingen  Handel!  Og  Handel  er  Handel,  hvad 
enten  den  angaar  Kaffe  og  Sukker,  Korn  og  Mel,  Petroleum 
og  Tran  eller  Fonds  og  Aktier,  og  hvis  Handelen  i  disse 

og  alle  mulige  andre  Artikler  indskrænkede  sig  til  den 
rene  Konsumforretning,  da  vilde  dette  i  Virkeligheden 
ingen  Handel  være.  —  Det  vil  sige,  det  Hele  vilde  da 
ikke  være  andet  end  en  Skillingsforretning ! 

Det  vil  utvivlsomt  ikke  kunne  modsiges,  at  det  er 
Spekulationen,  som  giver  Handelen  Liv  —  Omsætningen 
skabes  jo  i  Virkeligheden  udelukkende  derved.  Dersom 
Ingen  turde  kjøbe  udover  det  rene  Behov,  dersom  ikke 
Mercur  var  snar  og  fremsynet,  hvor  skulde  da  de  talløse 
Skuder  faa  Fragt  over  Havene,  hvor  skulde  Jernbanerne 
og  .Telegraferne  kunne  bestaa,  og  dersom  Spekulationen 
ikke  existerede  i  Fonds  og  Aktier,  hvor  skulde  da  Sta- 
terne og  Komunerne  faa  deres  Laan  og  hvor  skulde 
de  store  Aktieselskaber  kunne  opstaa  og  bestaa? 

Er  det  kjætterske  Anskuelser? 

Det  er  der  mange  der  vil  paastaa! 

Det  er  dog  ingenlunde  Tilfældet,  thi  disse  Anskuelser, 
ere  saa  orthodoxe,  at  alle  Mennesker  i  Gjerningen  be- 
kjende  sig  til  dem,  først  og  fremmest  de  store  Finans- 
mænd og  dem,  som  fremtræde  med  Fordring  paa  den 
største  Soliditet,  nemlig  Bankerne.  Thi  hvad  er  det 
andet  end  Spekulation,  naar  en  eller  flere  Banker  eller 
store  Bankierhuse  i  Forening  f.  Ex.  overtager  Emissionen 
eller  Konverteringen  af  Stats-,  Komune  eller  andre  Laan, 
eller   naar   de  garantere  Tegningen  af  en   Aktiekapital. 

Enhver  véd,  hvorledes  det  forholder  sig  dermed. 
Enhver  véd,  at  alle  disse  Forretninger  ganske  bestemt 
ere  rene  Spekulationsforretninger,  og  Enhver  kan  sige  sig 
selv,  at  dersom  Bankerne  ikke,  ved  Siden  af  deres  øvrige 
daglige  Forretning,  befattede  sig  med  saadanne  Speku- 
lationer, vilde  det  Antal  Banker,  som  existere,  saavel  i 
Kjøbenhavn,  som  andetsteds,  ikke  paa  nogen  Maade 
være  istand  til  at   bestaa.    thi   det   er  et  Særkjende  for 

vor  Tid.  at  Bankernes  Antal  overalt  er  større  end  den 
rene  Bankforretning  kræver. 

At  standse  Spekulationen  og  dog  opretholde  det 
store  Handelsrøre  Verden  over,  hører  til  Umulighederne. 

Hos  os  er  man  bange  for  Ordet  »Ultimo-Forretning«. 
Men  Spekulationen  har  vi  iforveien! 

Det  er  derfor  virkelig  altfor  jomfrueligt  at  rødme 
blot  ved  Nævnelsen  at  dette  Ord.  Det,  det  derimod  kommer 
an  paa  ved  Spekulation,  er  nøiagtigt  det  samme,  som 
ved  alt  andet  i  Verden,  nemlig  at  begrænse  sig,  det  vil 
sige,  ikke  at  spænde  Buen  høiere,  end  at  Strengen  kan 
holde,  ikke  at  stemme  Roret  haardere,  end  at  Skibet  kan 
holde  sig  opreist,  altsaa  at  arbeide  efter  Evne,  og  ikke 
over  Evne. 

Men  det  maa  bUve  Enhvers  egen  Sag  at  veie  sin 
Evne!  At  stille  sig  op  som  Mentor  i  denne  Henseende, 
det  er  ligesaa  ørkesløst  som  uvedkommende. 

At  iøvrigt  Kurserne  svinge  lige  stærkt,  hvad  enten 
Forretningerne  udføres  pr.  Kassa  eller  pr.  Ultimo,  er  der 
vel  Ingen  der  kan  være  i  Tvivl  om.  Sé  her  et  hlle 
Billede  af  Svingningerne  paa  vor  egen  Fondsbørs! 

4  pCt.  Østifternes  Kreditforenings  Obligationer  IV.  Serie 

1878.     84  pCt.l 

1887.  102pGt.f    Difference  18  pCt. 

Nationalbankaktier, 
1877  Novbr.  (Nylig  afgaaet  8V2  pCt.)  149  pGt.( 
1887        ...  7  pCt.  176  pCt.|  '  ^''  P^^- 


Privatbank  Aktier. 
1873  Januar        -  -  -     -    149  pCt.[ 

1878 64  pCt.f| 

1884  -  -  ...  ll3pCt.l( 
1886  -  -  -  -  -  90  pGt.f[ 
1889 118  pCt.  i 


85  pCt. 
49  pCt. 
23  pCt. 

28  pCt. 


I 

Landmandsbank  Aktier. 


1873  Januar 

1878 

1887 

-  -       103  pCt.) 

-  -        70  pCt.  ( \ 

-  -       124  pCt.   i 

33  pCt. 
54  pCt. 

Store  Nordiske  Telegraf  Aktier. 

1873 
1874 

- 

-      pr.  Stk.    102  Rdl.  ( 
-    .  -        89-1 

13  Rdl. 

1875 

1878 
1885 
1887 
1889 

- 

-  -      -OO  Kr.   1 

-    -   -  126  -  (I     ; 

-     264    -     (1 

-  -     238     -     i\         \ 

-  -     270     -       ' 

Sukkerfabrik  Aktier. 

74  Kr. 
138     - 
26     - 
32     - 

1873 
1876 

1882 
1886 
1889 

- 

-      115  pCt.l 

-  -       96  pCt.||         ] 

-  -     133  pCt  \  i        [ 
75  pCt.  September,      33  pCtM         ] 
90  pCt.  April.              103  pCt.   ' 

Aluminia  Fabriks  Aktier. 

19  pCt. 

37  pCt. 

100  pCt. 

70  pCt, 

1873 
1879 
1883 

- 

106  pCt.( 
45  pCt.f  1        ] 
117  pCt.   I 

Kastrup  Glasværk  Aktier 

61  pCt. 
72  pCt. 

1874 

1878 
1883 

- 

103  pCt.( 
80  pCt.fi         '_ 
166  pCt.   1 

Cicliorie  Fabriks  Aktier. 

23  pCt, 
86  pCt, 

1874 
1879 
1888 

- 

100  pCt.( 
30  pCt.l| 
110  pCt.   ( 

Frederiksberg  Sporveis  Aktier. 

70  pCt 
80  pCt, 

1874 
1879 
1889 

* 

119  pCt.( 
70  pCt.  Marts.               50  pCt.f|         \ 
170  pCt.  ( 

69  pCt. 
120  pCt 

Et  slaaende  Bevis  paa  Betydningen  af  Ultimo-Kurs- 
noteringen  er  den  Omstændighed,  at  Omsætningen  pr. 
Ultimo,  overalt  hvor  Ultimo-Kurser  noteres,  er  den  aldeles 
dominerende.  Der  gjøres  Forretninger  i  MilUonvis  pr. 
Ultimo  mod  i  Tusindevis  pr.  Kassa. 

Saavel  ifølge  tysk  Ret,  som  efter  fransk  Ret,  gjøres 
der  en  bestemt  Forskjel  paa  Spekulationsforretninger  og 
paa,  hvad  ofte  Uvidende  kalde  Børsforretninger  —  Spil. 

Spil  eller  Vædden  ere  nemlig  saadanne  Overens- 
komster, hvorved  Levering  af  Varer  er  udelukket,  medens 
en  Spekulationsforretning  —  hvorved  man  søger  af  sted- 
fundne Begivenheder  at  forudse  og  udnytte  senere  Ind- 
flydelser eller  Kursbevægelser,  som  selv  først  i  Løbet  af 
nogen  Tid  maatte  kunne  hidføre  stærk  Tilbud  eller 
Efterspørgsel  —  er  en  saadan,  hvor  en  Vare  —  altsaa  ogsaa 
en  Obligation  eller  en  Aktie  —  danner  den  virkeHge 
Basis.  Det  er  derved  ikke  en  absolut  Nødvendighed,  at 
Varen  skifter  Haand  o:  overleveres  ved  Forretningens 
Opgjørelse.  I  de  engelske  Dokker  henligge  Masser  af 
Varer,  der  have  været  Gjenstand  for  en  Mængde  For- 
retninger, uden  nogensinde  at  have  skiftet  Plads,  og  hvad 
nu  specielt  Fonds  og  Aktier  angaar,  da  skriver  en  af 
Tysklands  berømte  Retslærde  —  ifølge  Meddelelse  i  R. 
Slegfreds  »Die  Borse  und  die  Borsengechåfte«,  hvilket 
Værk  jeg  fornemlig  har  benyttet  ved  FremstiUingen  af 
Ultimo-Usancerne :  Hvilken  Nytte  skulde  det  være  til, 
istedetfor  at  afgjøre  en  Forretning  ved  Differencebetaling, 
at  slæbe  Obligationer  og  Aktier  i  store  Masser  fra  det 
ene  Kontor  til  det  andet  —  saaledes  som  jeg  netop 
foran  har  paavist,  at  Tilfældet  er  hos  os  —  indtil  det 
samme  Parti  maaske  tilsidst  havner  paa  det  Kontor,  hvorfra 
det  først  gik  ud.  Det  kan  ikke  komme  an  paa  den 
større  eller  mindre  SandsynUghed  for,  om  Parterne  have 

den  Hensigt  at  opfylde  Kjøbsoverenskomsten  ved  effektiv 
Overlevering  af  Varerne,  thi  Hensigten  med  en  Handels- 
forretning bestaar  ikke  deri  at  erhverve  og  overdrage 
den  virkelige  Besiddelse  af  Varen,  men  deri,  at  erhverve 
Varen  til  en  billig  og  sælge  den  til  en  høiere  Pris,  og  naar 
dette  Maal  naas,  uden  at  Varen  skifter  Haand  ved  Over- 
levering, da  er  dette  kun  saameget  desto  bedre. 

Ultimo-Forretninger  finde  Sted  paa  følgende  evro- 
pæiske  Børser:  Hamborg.  BerUn,  Dresden,  Frankfurt, 
Wien,  London,  Paris.  Amsterdam.  Rom,  Florenz,  Genua, 
Mailand.  Triest,  Neapel,  Turin,  Palermo,  Venedig  og  St. 
Petersborg. 

Det  vilde  naturligvis  blive  altfor  vidtløftig  her.  at 
gaa  ind  paa  en  endog  kun  tilnærmelsesvis  detailleret 
Skildring  af  de  forskjellige  Børsers  organisatoriske  Be- 
stemmelser med  Hensyn  til  disse  Forretninger,  hvori  hele 
Europas  finansielle  Verden,  fra  de  største  Banker  og 
Bankiers  til  de  ringeste  Pengemænd  deltage,  og  jeg  ind- 
skrænker mig  derfor  til  en  orienterende  Oversigt. 

Alle  Fondsbørser  have  indført  Minimalsatser  for 
Cltimo-Forretningerne :  15,000—30,000  Mark,  1000  £', 
oOOO  fl,  50,000  francs  osv. 

Forretningerne  udføres  ved  forskjellige  paa  Fonds- 
børsen opreiste  Skranker,  imellem  hvilke  Effekterne 
ere  fordelte  efter  deres  Art.  Omsætningen  er  fuld- 
stændig fri  imellem  Fondsbørsens  Medlemmer,  medens 
Kursernes  Konstatering  sker  ved  de  i  Skrankerne  ansatte 
edsvorne  Mæglere  eller  Bestillingsmænd,  under  Med- 
virkning af  Fondsbørs-Komissærer,  og  i  de  officielle 
Kurslister  finder  man  saavel  de  Kurser,  hvormed  Forret- 
ningerne hver  Dag  ere  begyndte  —  Aabningskurser  — 
som  de  høieste  og  laveste  i  Børstiden  forekommende 
Kurser,  og  endehg  Slutningskurserne. 

Forretningsgangen  turde  være  temmelig  ensartet  paa 
de  fleste  Fondsbørser  og  betegnes  fra  mangfoldige  Sider 
som  hensigtsmæssig,  hvad  der  vel  ogsaa  er  Tilfældet. 
Kmi  med  Hensyn  til  Beregning  af  Stykrenter  forekommer 
det  mig  ikke,  at  de  tyske  Børsers  Usance  er  at  anbefale. 
Denne  gaar  nemlig  ud  fra,  at  der  Aaret  igjennem  be- 
regnes 4  å  5  pCt.  Stykrenter,  ogsaa  paa  Aktier,  og  selv 
Papirer,  der  ikke  give  nogen  Rente  eller  noget  Udbytte, 
og  denne  Fremgangsmaade  i  Forbindelse  —  for  mange 
Papirers  Vedkommende  —  med  Kuponernes  Detagering 
strax  efter  Forretningsaarets  Udløb,  hvilket  nødvendig- 
gjør  at  vurdere  (schatze)  de  afklippede  Kuponers  Værdi, 
synes  langt  vidtløftigere  end  den  at  gjøre  Forretningerne, 
for  rentebærende  Papirers  Vedkommende .  til  Kurs  med 
Tillæg  af  løbende  Rente  og  for  Aktiers  Vedkommende 
til  Kurs.  inklusive  muligt  paaløbende  Udbytte,  og  saaledes 
at  Kuponerne  først  afklippes,  naar  deres  Værdi  er  bleven 
bekjendt  og  de  selv  forfaldne  til  BetaUng. 

LigesaaUdt  tror  jeg,  at  Londonner  og  Pariser  Usancer, 
der  gaar  ud  paa  at  forhandle  de  fleste  Papirer  til  Kurs, 
inklusive  paaløbende  Rente,  er  saa  hensigtsmæssig,  som 
vor  Methode  i  denne  Retning. 

Afviklingen  af  Ultimo-Forretningerne  sker  ved  et 
Likvidationsbureau,  af  hvilke  alle  Fondsbørsens  Deltagere 
ere  Medlemmer. 

Disse  opgive  til  Bureauet  i  dertil  indrettede  Afreg- 
ningsbøger  de  af  dem  pr.  Ultimo  afsluttede  Handler,  og 
Bureauet  afregner  da  de  kjøbte  og  solgte  Stykker  imod 
hinanden  og  meddeler  de  Firmaer,  som  have  Stykker 
at  levere,  Adresserne  paa  de  Firmaer,  der  have  Stykker 
at  modtage,  og  da  der  selvfølgelig  fmdes  saavel  Kjøber 
som  Sælger  for  ethvert  Sykke,  ville  alle  Kjøb  og  Salg 
ved  denne  Regulering  sluttelig  udligne  sig. 

Af  Ultimo-Forretniiiger   gives    der  forskjellige  Slags, 
nemlig : 

Almindelige  Ultimo-Forretninger,  der  benævnes: 
»Ultimo-fix«. 

Præmie-Forretninger,  hvor  Risikoen  er  indskrænket 
til  en  Præmie  af  V^  —  V2  —  eller  mere  — 1— 2--:> 
pGt.  og  hvor  det  altsaa  ved  Reguleringen  kun  handler 
sig  om.  hvorvidt  man  skal  betale  eller  have  betalt 
den   Præmie,    til   hvilken  Forretningen  er  afsluttet. 

Stellage  Forretninger,  der  gaar  ud  paa  KJøb  og 
Salg  pr.  Ultimo,  paa  samme  Tid, 

og  Nochforretninger,  hvorved  der  betinges  en  Ret 
til  ved  Ultimo  Reguleringen  at  fordre  eller  levere 
det  omhandlede  Beløb  en  eller  flere  Gange. 

Reguleringen  foregaar  —  Exemplet  hentet  fra  Tysk- 
lands Hovedbørs  —  Berlin  —  efter  følgende  Skala: 

Trediedagen  før  Ultimo,  indtil  Kl.  l'/o:  Præmie- 
erklæring o:  Kirklæring  om,  hvorvidt  man  vil  levere 
eller  modtage  de  med  Præmie  solgte  eller  kjøbte 
Effekter  eller  abandonnere  Præmien. 

Dagen  derefter,  fra  Kl.  9—12:  Betaling  af  Præmier 
Kl.  1.  Ansættelse  af  Likvidationskurserne  ved  »Die 
Sachverstiindigen-Commission  der  Berliner  Fonds- 
borse*. 

Efter    Børsen   indtil  Kl.  8    Aften:     Indlevering 
af  Opgjørelser  til  Liqvidationsbureauet. 

Dagen  før  Ultimo:  De  Firmaer,  som  skulle  levere 
Stykker,  lade  mellem  Kl.  H— IIV2  i  Likvidations- 
Bureauet  afhente  Leveringssedler  o:  Anvisninger  jjaa 
hvem   der  skal  modtage  Stvkker.  —  Eventuelt  blive 


52 

disse  Leveringssedler  først  disfribuerede  paa  Børsen 
eller  om  Eftermiddagen  mellem  Kl.  4—5. 

Denne  Dag  benyttes  ogsaa  til  at  forberede 
Leveringen  af  Effekterne  og  til  at  udskrive  de  dertil 
hørende  Afregninger  og  Nummerfortegnelser. 

Ultimo-Dagen:     Levering    og  Betaling    af  Stykkerne. 

Dagen  efter  Ultimo:  Inddragning  og  Udbetaling  af 
Differencerne  ved  Berliner  Kassenverein  fra  KL 
9—12. 

Paa  lignende  Maade  er  Ultimo-Reguleringen  ordnet 
f  Ex.  i  Hamborg.  Likvidations-Kurserne  fastsættes  der 
af  »Das  Effektenlikvidationsbureau  der  Hamburger 
Wechslerbank«,  i  Frankfurt  ved  »das  vereidete  Wechsel- 
maklersyndikat«. 

I  Amsterdam  sker  Reguleringen  efter  de  Bestem- 
melser, som  findes  i  »Reglement  der  Vereeniging  voor 
den  Effektenhandel«,  i  London  ifølge  »Rules  and  Regu- 
lations  adopted  by  the  Commitee  for  General  Purposes 
of  the  Stock  Exchange«,  i  Wien  ifølge  »Bedingungen  fiir 
den  Handel  in  Effekten,  Devisen  und  Valuten  an  der 
Wiener  Borse  und  die  Arrangementordnung«  o.  s.  v. 

I  Paris  er  der  egentlig  to  Fondsbørser.  Den  ene 
betegnes  »Parquettet«,  den  anden  »Goulissen«.  Parquettet 
bestaar  udelukkende  af  »les  agents  de  change«,  hvis 
Antal  er  fastsat  til  60.  Goulissen  derimod  er  det  frie 
Marked,  og  Forretningerne  her  ere  mange  Gange  større 
end  Parquettets.  GouUssen  retter  sig  vel  efter  Parquettets 
Regler,  men  noterer  sine  egne  Kurser. 

I  Forbindelse  med  Ultimo-Reguleringen  staar  Pro- 
longationen, der  gaar  ud  paa  at  udskyde  Afviklingen  af 
et  Engagement  til  den  følgende  Ultimo  og  hvorfor  der 
beregnes  en   Report   eller   en  Deport,   i  Hovedsagen  alt 

eftersom  man  er  Kjøber  eller  Sælger,  og  hvilket  i  Grunden 
ikke  er  andet  end  simpelthen  en  Rente. 

Paa  alle  virkelig  organiserede  Fondsbørser  er  det, 
som  alt  berørt,  om  Ultimo-Forretningerne,  at  Hoved- 
interessen dreier  sig.  og  det  er  saa  langt  fra.  at  der 
viser  sig  nogensomhelst  Tilbagegang  i  Ultimo-Forretnin- 
gernes  Omfang,  at  de  tvertimod  ere  i  stadig  Tiltagen. 

Dette  fremgaar  t.  Ex.  af  det  af  Deutsche  Bank  i 
Berlin  ved  Slutningen  af  forrige  Aar  udsendte  Cirkulære 
der  begynder  saaledes:  »Die  tiiglich  zunehmende  Anzahl 
derjenigen  Effekten,  welche  ausser  pr.  Cassa  auch  in 
freiem  Verkehr  respeetive  auf  Zeit  gehandelt  werden« 
o.  s.  V. 

Hvad  der  gjælder  for  Fonds  og  Aktier,  gjælder 
iøvrigt  ogsaa  for  andre  Varer. 

Her  paa  vor  Børs  finder  der  jo  mange  Tidsforretninger 
Sted  i  Varer,  saaledes  i  Mel,  Smør,  Korn  og  Petroleum, 
hvilke  betydehge  Omsætninger  dog  vistnok  lide  under, 
at  der  ingen  Organisation,  ingen  Regulering,  intet  Clearing 
House  findes  for  deres  Afvikling.  For  Korns  Vedkom- 
mende har  jeg  ladet  mig  sige,  at  det  Tilfælde  endog 
oftere  skal  forekomme,  at  Sælgere,  der  have  Konjunk- 
turerne med  sig,  dog  skulle  lide  Tab,  fordi  de  have  solgt 
ab  en  Havn  eller  til  en  Vægt.  der  ikke  er  til  at  faa. 

Paa  vor  Fondsbørs  dreier  Hovedinteressen  sig  om 
Aktier.  Der  kan  til  Tider  gaa  mange  Dage,  hvor  der 
saa  at  sige  ingen  Forretninger  er  i  Fonds  og  selv  Om- 
sætningen i  Fonds  er  langtfra  udelukkende,  hvad  man 
kan  kalde  rent  Kapitalanlæg.  De  store  Poster  skifte 
stadig  Haand,  Pengeinstitutterne  foretager  bestandig 
Meningskjøb  og  Meningssalg. 

I  Aktier  er  den  aldeles  oververveiende  Omsætning 
baseret  i)aa  utvivlsom  Spekulation. 

Man  kan  derfor  nok  være  berettiget  til  at  opkaste 
det  Spørgsmaal: 

Er  der  nogen  Udsigt  til  at  Kjøbenhavns  Fondsbørs 
i  en  nærmere  Fremtid  vil  blive  forsynet  med  Ultimo- 
Kurser  og  Ultimo-Regulering,  hvorved  hele  Opgjørelsen 
forlægges  fra  hver  Dag  til  enkelte  bestemte  Dage  i 
Maaneden,  og  hvorved  den  daglige  Slæben  hid  og  did  af 
selve  Varen  undgaas? 

Jeg  tror  nok,  at  jeg  svarer  rigtigt,  naar  jeg  svarer: 
Nei! 

Det  er  vistnok  bedrøvehgt!  Vi  have  i  de  store  uden- 
landske Fondsbørser  fuldstændige  Forbilleder,  saaledes 
at  vi  meget  godt  kunde  skride  til  en  fuldendt  Organi- 
sation af  hele  den  Spekulationsforretning,  som  fmder 
Sted  paa  vor  Børs;  men  man  tager  vistnok  ikke  feil, 
naar  man  siger,  at  saadan  i  en  Fart.  bliver  denne  Sag 
ikke  tilendebragt. 

Paa  de  udenlandske  Fondsbørser  er  de  der  bestaaende 
Ordninger  skabt  i  Tidernes  Løb! 

Mon  man  da  ikke  kunde  bære  sig  ligedan  ad  her? 
Der  er  man^e,  der  holder  af  at  tage  smaa  Skridt,  selv 
om  Skridtet  kan  gjøres  paa  engang. 

Man  kunde  foreløbig  skride  til  at  indføre  en  daglig 
Handel  pr.  Ultimo,  efterat  Kassaforretningen  er  tilende- 
bragt, altsaa  f.  Ex.  10  Minutter  efter  at  Noteringen  er 
forbi,  og  bestemme  den  sidste  Dag  i  Maaneden  til  alle 
saadanne  Forretningers  Afvikling,  idet  man  indtil  videre 
lader  de  indre  Betingelser  mellem  Kjøbere  og  Sælgere 
være  Gjenstand  for  fri  Overenskomst.  Nødvendigheden 
af  et  Likvidationsbureau  vil  snart  indfinde  sig  af  sig 
selv.  Man  vil  da  skride  til  at  oprette  et  saadant,  og 
kan  begynde  med  at  opstille  den  Betingelse,  at  der  for 
hver    afsluttet  Forretning,   —   alle  Forretninger    opgives 

til  Bureauet  —  bliver  at  indbetale  10  pCt.  til  dette. 
Provisionen  for  Udførelsen  af  L'ltimo-Forretninger  fast- 
sættes saaledes.  at  V2  Pi*o  Mille  kan  afgives  til  Bureauet 
til  Dækning  af  dettes  Omkostninger.  Ethvert  til  Noteringen 
admitteret  Medlem  af  Fondsbørsen  skal  tillige  være  Medlem 
af  Likvidationsbureauet,  hvis  eventuelle  Overskud  fordeles 
blandt  Medlemmerne  som  Udbytte. 

Var  det  ikke  værd  at  overveie  Sagen? 

Man  kan  dog  ikke  bestandig  blive  ved  at  staa  netop 
paa  samme  Sted,  hvor  vore  Bedsteforældre  stod. 


VIL 

Vexelmæglernes  og  Vexellerernes  Stilling 

og 

Kjøbenhavns  Bars. 

1  godt  og  vel  en  Snes  Aar  har  Vexelmæglerne  og 
Vexellererne  arbeidet  under  lige  Vilkaar. 

Siden  1871  har  Vexelmæglernes  og  Vexellerernes 
Forening  faktisk  bestaaet,  og  siden  den  Tid  har  det  af 
denne  Forening  valgte  Kursnoteringsudvalg  ledet  den 
daghge  Notering. 

Det  skal  siges  til  Ære  for  Udvalget  og  for  For- 
eningen, at  der  igjenneni  hele  denne  Periode  har  hersket 
baade  Ro  og  Orden  paa  vor  Fondsbørs.  Selv  i  be- 
vægede Tider,  selv  i  Øieblikke,  hvor  større  Katastrofer 
ere  indtraadte  —  og  saadanne  have  selvfølgelig  ramt 
vor  Fondsbørs  saavel  som  alle  andre,  hvilket  de  i  for- 
rige Kapitel  fremstillede  Kurssvingninger  bevise,  og  hvori 
jeg  ikke  har  medtaget  Exempler  paa  saadanne,  der  ere 
endte  med  en  Kurs  af  O  eller  deromkring  —  har  Kjøben- 
havns Fondsbørs  staaet  som  et  Mønster  i  disse  Hen- 
seender. 

Og  som  det  er  gaaet  paa  Børsen,  saaledes  har  det 
ogsaa  uafbrudt  set  ud  i  Foreningen  selv. 

Den  ene  Dag  er  gaaet  som  den  anden,  af  og  til 
har  Formanden  efter  Noteringen,  som  foreskrevet  staar. 
givet  en  lille  Meddelelse  til  Deltagerne,  og  én  Gang  om 
Aaret  have  disse  samlet  sig.  udenfor  Børsen,  nemlig  til 
Generalforsamlingen. 

Ogsaa  Generalforsamlingerne  ere  stedse  løbne  stille 
af.  Smaa  Episoder  ere  vel  forekomne.  En  og  anden 
har  villet  »besser  machen«,  en  og  anden  har  villet  bi- 
drage til  at  bringe  vor  Fondsbørs  op  i  en  høiere  Klasse! 

—  Schwamm  dariiber! 

Bagetter  har  man  sat  sig  til  Fællesspisningen,  sunget 
morsomme  Viser,  fabrikerede  af  en  eller  anden  Fonds- 
børsmand i  Dagens  Anledning,  og  drukket  en  Masse 
Skaaler:  For  Syndikatet  (Udvalgets  Festnavn),  for  For- 
manden, for  Lederen,  for  de  andre  LMvalgs-Medlemmer. 
for  Digterne  osv.  osv. :  men  intet  Hurra,  ingen  Lyd  over- 
hovedet har  svunget  sig  udover  la  salle  d  ynanger. 

Kun  en  eneste  Gang  —  saavidt  jeg  ialfald  erindrer 

—  har  Stemmer  fra  Fondsbørsens  Generalforsamhng  lydt 
saa  høit.  at  de  ere  gaaede  gjennem  Vddg^en^  og  har 
fundet  Gjenklang  i  andre  Sale. 

Det  var  i  1888  da  Indenrigsminister  Ingerslev  havde 
forelagt  Rigsdagen  et  Lovforslag  om  Kursnoteringen  paa 
Kjøbenhavns  Børs.  thi  da  samlede  alle  Stemmer  sig  til 
én  —  imod  Lovforslaget  —  og  denne  Stemme  var  høi 
nok  til  at  naa  ind  i  Rigsdagsmedlemmers  og  i  selve 
Ministerens  Øre. 

Dette  er  den  eneste  Gang  —  kan  man  godt  sige  — 
at  Vexelmæglernes  og  Vexellerernes  Generalforsamling 
virkelig  har  udrettet  Noget. 

Det  tør  siges,  at  havde  denne  Generalforsamling  i 
de  forløbne  20  Aar  eller  selv  blot  i  den  seneste  halve 
Periode,  været  ligesaa  flink  som  i  1888.   da  vilde,   uden 

den  ringeste  Tvivl,  Kjøbenhavns  Fondsbørs  nu  have  ind- 
taget det  fremskudte  Standpunkt,  hvorpaa  den  burde 
staa,  dens  Medlemmers  Stilling  vilde  ikke  længere  have 
været  saa  forkludret,  som  Tilfældet  er,  og  dens  fælles 
Interesser  vilde  være  blevne  varetagne  af  dens  Tillids- 
mænd. 

Vexelmæglernes  Stilling  er  jo  givet  v^d  Mægler- 
forordningen af  22.  December  1808. 

1808!  Ak  Herregud,  det  er  længe  siden,  vi  skrev 
1808,  og  en  Vexelmægler  fra  1808  og  en  dito  fra  1889, 
det  er  i  Virkeligheden  to  saa  inkommensurable  Størrel- 
ser, som  t.  Ex.  et  Sukkerfad  og  en  Sukkeraktie,  og  dog 
gaa  Vexelmæglerne  fra  1889  endnu  stedse  for  Vexel- 
mæglerne  fra  1808,  eftersom  Forordningen  af  1808  endnu 
stadigvæk  siges  at  leve  ganske  uforandret,  medens  Sand- 
heden er  den  —  jeg  holder  mig  her  alene  til  Vexel- 
mæglerne —  at  der  ikke  er  et  eneste  Bogstav  tilbage 
af  den. 

Ifølge  Loven  er  det  Vexelmæglerne,  der  skulle  be- 
sørge saavel  Vexel-,  som  Fonds-  og  Aktiekurs-Note- 
ringen. 

Med  Vexel-Kursnoteringen  har  Vexelmæglerne  paa 
Kjøbenhavns  Børs  imidlertid  ikke  det  allerringeste  at 
skaffe,  eftersom  Bekjendtgjørelsen  af  6.  November  1880 
fuldstændig  har  frataget  dem  denne  Bestilling  og  over- 
draget den  til  en  Kursnoterings- Komité,  bestaaende  at 
to  Medlemmer  af  Grosserer-Societetets  Komité  —  hvoraf 
der  aldrig  møder  mere  end  et  Medlem  —  og  en  af 
Nationalbankens  Direktører,  der  skal  sætte  Kursen  efter 
de  skriftlige  Salgstilbud  for  avista  Vexler,  som  maatte 
indkomme  fra  Bankerne  og  solide  Bankierer. 

Denne  Bekjendtgjørelse  af  1880  giver  Anledning  til 
en  Mængde  Spørgsmaal,  t.  Ex. : 

Hvorledes  kan  en  Kurs  egentlig  sættes  efter  Salgstilbud 

alene? 
Gaar  man  efter  laveste  eller   høieste  Tilbud,  Mellempris 

eller  hvorefter? 
Hvem  bestemmer  Reglerne? 
Giver  Tilbud,  som  ikke  stemme  overens  med  den  Kurs, 

der  bliver  noteret,  Forpligtelse   til  alligevel  at  sælge 

til  denne  Kurs? 
Hvem  er  Bankerne  og  solide  Bankierer? 
Behøver  Bankerne  ikke  at  være  solide? 
Hvormange    Banker    og    Bankierer    skal    der    til    for    at 

sætte  Kursen? 
Er  t.  Ex.  én  Bank  eller  én  solid  Bankier  nok  ?  Og  hvem 

skal  holde  Dom  over  hans  Soliditet? 
Kan  Kurs  sættes  af  Komitéen,    dersom   slet  intet  Salgs- 
tilbud foreligger  fra  nogen  Bank  eller  solid  Bankier? 

Disse  Spørgsmaal  synes  at  tyde  paa.  at  Bekjendt- 
gjørelsen  al  1880  er  en  meget  vag  og  slet  redigeret  Be- 
kjendtgjørelse,  og  det  saameget  mere,  som  man  ikke  kan 
sige,  at  de  nuværende  Kurser  paa  Vexler  er  noget  paa- 
lideligt  Udtryk  for  de  virkelige  Friser. 

Avista  Kurserne  noteres  som  Salgskurser  —  uden 
Kjøbekurser  —  og  de  andre  Kurser,  nemUg  lo  Dages 
og  3  Maaneders  Kurser,  noteres  derimod  som  Kjøbe- 
kurser —  uden  Salgskurser  —  hvilket  i  og  for  sig  er 
høist  uregelmæssigt  og  forvirrende,  men  dernæst  ere  de 
noterede  Kurser  aldeles  ikke  dem,  hvortil  Forretningerne 
egenhg  gjøres,  idet  Salgskurserne  i  det  aabne  Marked 
stedse  forstaas  med  Fradrag  af  og  Kjøbekurserne  med 
Tillæg  af  saa  og  saameget. 

løvrigt  forekommer  det  mig,  at  denne  Bekjendt- 
jrjørelse  ogsaa  nok  kunde  lede  til  det  Spørgsmaal: 

Hvorfor    har    man     iøvrijit    frataget    Vexelmæglerne 

deres  Bestilling?  —  og  det  uden  at  hidføre  en  virkelig 
forbedret  Kursnotering!  , 

I  Noteringen  af  Kurserne  paa  Fonds  og  Aktier  har 
Vexelmæglerne  jo  fremdeles  Del,  og  dermed  hænger  i 
Virkeligheden  sammen  den  eneste  Beskjæftigelse,  som 
Vexelmæglerne  nu  have.  nemlig  den  at  besørge  Kjøb  og 
Salg  af  Obligationer  og  Aktier,  med  andre  Ord  altsaa 
at  være  Fonds-  og  Aktiemæglere. 

Som  saadanne  maa  de  imidlertid  ikke  betjene  andre 
Personer,  end  dem,  der  have  taget  Borgerskab  paa 
Handel  —  egentlig  ikkun  andre  dermed  Handelsberet- 
tigede. 

Ja,  dette  er  deres  eneste  Bekjæftigelse,  og  andre 
liave  de  ikke  Lov  til  at  varetage.  Om  enhver  saadan 
Forretning  skal  de  skrive  en  Slutseddel  og  indføre  denne 
i  deres  Mæglerprotokoi. 

Gjør  de  det? 

Det  er  en  udmærket  Lov  denne  Mæglerforordning 
af  1808.  Den  passer  saa  godt  til  de  nuværende  Forhold, 
at  den  lader  disse  Mæglere  aflægge  Ed  paa,  at  de  ville 
gjøre  alt  det,  som  de  ikke  gjøre,  og  lade  være  at  gjøre 
alt  det,  som  de  gjør. 

Hver  Gang  en  Mægler  blev  tagen  i  Ed,  stod  Magi- 
straten ved  Siden  af  og  hviskede:  Men  du  behøver  ikke 
at  holde  den.  Amen! 

Hvad  VexeUerernes  Stilling  i  vort  Samfund  angaar. 
da  er  denne  hgeledes  af  en  høist  eiendommelig  Be- 
skaffenhed, idet  det  ikke  gaar  dem,  saaledes  som  det 
gaar  alle  andre  Borgere,  der  løse  deres  Borgerbrev, 
nemlig  at  dette  giver  dem  visse  Rettigheder,  som  ikke 
tilkomme  andre. 

Vexellerer- Virksomheden  fmdes  ikke  i  Næringsloven. 
Da  man   skrev  og  gav  denne  Lov,   glemte   man   ganske 

d'Herrer  Vexellerere.  Men  i  det  Tillæg,  der  hvert  femte 
Aar  udkommer  til  Næringsloven  og  som  klassificerer 
Borgerskaberne,  der  glemmer  man  ikke  Vexellererne. 
Der  sætter  man  dem  i  første  Klasse!  Og  da,  ifølge  Næ- 
ringslovens §  1.  den  almindelige  Adkomst  til  Udøvelse 
af  Næringsdrift,  der  ikke  er  fri,  i  Kjøbstaden  er  Borger- 
skab, maa  denne  Klassificering  vel  anses  ligesaa  god, 
som  om  den  stod  med  store  Bogstaver  i  Næringsloven. 
Vexellerernæringen  kan  altsaa  ikke  høre  til  de  frie  Næ- 
ringer, og  det  Borgerskab,  som  man  tildeler  Vexellererne 
og  lader  dem  betale,  maa  utvivlsomt  give  dem  visse 
Rettigheder,  ligesaavel  som  Skomager-  eller  et  hvilket- 
somhelst  andet  Borgerskab  gjør. 

Til  Trods  dertor  er  der  en  hel  Del  andre  Nærings- 
drivende, som  ganske  ugenert  udføre  aldeles  de  samme 
Forretninger  som  Vexellererne.  Man  finder  endog  Skilte, 
baade  indvendig  i  Kontorer  og  udvendig  udenfor  Kon- 
torer, hvorpaa  det  angives,  at  her  udføres  Vexelforret- 
ninger  —  uden  at  dette  synes  at  vække  nogensomhelst 
Anstød  hos  Nogen. 

Hvor  besynderlig  modsigende  er  dog  ikke  ofte 
Autoriteterne. 

Vilde  jeg  t.  Ex.  give  mig  til  at  sælge  halve  Bajere 
fra  min  Butik  paa  Kongens  Nytorv,  da  vilde  ikke  alene 
Beværterlavet  sætte  sig  i  Bevægelse,  men  selve  den  høie 
Øvrighed  vilde  øieblikkelig  tage  sig  af  et  saadant  Ind- 
greb i  Andres  Rettigheder.  Eller  hvad  vilde  der  ske, 
dersom  en  Vexellerer  gav  sig  til  at  tage  Maal  af  Folk 
og  levere  saavel  civil,  som  militær  Beklædning? 

Men  handle  med  fremmede  Penge! 

Itjor  under  Udstillingstiden  existerede  der  i  Vester- 
bros Passage  et  lille  Hus,  hvori  der  ogsaa  fandtes  et 
saakaldet  Reisebureau  —  dot  er  nu  flyttet  over  paa  den 

anden  Side  af  Gaden.  Over  Døren  stod  med  store  Bog- 
staver: »Geldwechsel«  og  der  gjordes  daglig  en  Omsæt- 
ning af  mange  tusinde  Kroner  ved  Kjøb  og  Salg  af 
Rigsmark,  Sterling,  Dollars  osv.  Det  gik  endog  saavidt, 
at  denne  Vexellerer  uden  Vexellererborgerskab  holdt  sit 
Bureau  aaben  om  Søndagen,  uden  at  Nogen  i  mindste 
Maade  antastede  ham  derfor,  medens  jeg,  der  har  lovlig 
Adkomst  til  denne  Næring,  strax  vilde  blive  mulkteret, 
dersom  jeg  holdt  aaben  om  Søndagen. 

Naar  en  Mand  tager  Borgerskab  som  Vexellerer,  da 
erhverver  han  sig  selvfølgelig  Ret  til  at  udøve  en  Vexel- 
lerers  Næring  og  maa  af  sin  Indkomst  betale  den  aar- 
lige  Indkomstskat.  Han  maa  ikke  have  Udsalg  eller 
Butik  paa  flere  Steder.  (Næringslovens  §  34:  Ingen 
Handlende  er  berettiget  til  at  have  Butik  paa  flere  Steder 
i  samme  Komune). 

Naar  en  Mand  ikke  tager  Vexellererborgerskab,  men 
derimod  aabner  en  Butik  og  skriver  over  Døren  t.  Ex. : 
»Kjøbenhavns  Aktiebank«,  og  deri  giver  sig  til  at  drive 
alle  Slags  Vexellererforretninger,  da 

sparer  han  Udgiften  til  Borgerbrevet, 

betaler  ingen  Indkomstskat  af  Næringen*) 
og    kan  have  ligesaa  mange  Butiker  han  vil  rundt  om  i 

Byen. 

Som  man  ser  er  Vexellerernes  StilUng,  ligesom 
Vexelmæglernes,  af  en  temmelig  besynderlig  Beskaffen- 
hed og  det  synes  virkelig,  at  der  kunde  være  al  mulig 
Anledning  til  at  bringe  Orden  tilveie  i  denne  Sag. 

For  Vexellerernes   Vedkommende   er   dette  jo   ikke 


*)  TilSammeiiligiiing:  I  Hamborg  betaltet.  Ex.  Commerz-&  Disconto- 
bank  fou  1888:  Eiiikommeiisteuer  M  67.480.  Dresdner  Bank 
i  Berlin  opfører  i  sit  Regnskab  for  1888:  SteuerM.  117,124.  65. 

vanskeligt.  Det  gjælder  kun  om  tra  det  OfVentliges  Side 
—  og  fra  deres  egen  Side  —  at  værne  om  det.  som 
utvivlsomt  lienhører  til  deres  Særrettigheder.  —  Og 
hvad  Vexelmæglerne  angaar.  da  turde  det,  som  Sa- 
gen nu  engang  staar,  være  det  allerrigtigste  simpelt- 
hen at  ophæve  hele  Vexelmæglervæsenet  og  give  alle 
de  nuværende  Vexelmæglere  Borgerskab  som  Vexel- 
lerere. 

Som  tidligere  omtalt  har  Hs.  Excellence  Indenrigs- 
ministeren i  Skrivelse  til  Grosserer-Societetets  Komité 
berørt,  at  han  ingenlunde  har  opgivet  at  frembringe  en 
Lovgivning  med  Hensyn  til  Kursnoteringen  paa  Kjøben- 
havns Fondsbørs.  Ministeren  har  angivet  Hovedgrunden 
for  en  saadan  Lovs  Emanering,  og  af  nærværende  Skrift 
vil  der  fremgaa  mange  Grunde,  der  ligeledes  tale  for 
en  saadan  Lovs  Betydning. 

Der  er  en  Grund  endnu  og  det  er  Vexelmæglernes 
0^  Vexellerernes  Stilling  i  det  Hele  taget  til  Kjøben- 
havns Børs,  thi  ogsaa  i  denne  Retning  ere  de  stifmoder- 
ViU  behandlede,  idet  de  ikke  ere  Medlemmer  af  Kjøben- 
havns Børs,  men  kun  Besøgende. 

Var  Lovforslaget  fra  1887  om  Kursnoteringen  bleven 
til  Lov,  vilde  Fondsbørsen  være  bleven  en  Vasal  af  Vare- 
børsen. Derfor  blev  det  naturligvis  heller  ikke  til  Noget : 
men  kommer  der  et  Lovforslag  frem  paany,  da  maa 
dette  selvfølgeligt  have  et  saadant  Indhold,  at  det  ikke 
nedværdiger  Fondsbørsen  ved  at  stille  den  paa  et  lavere 
Trin  end  Varebørsen! 

Dette  kan  jo  naaes  ad  forskjellige  Veje! 

Indtil  da  gjælder  jo  imidlertid  den  Overenskomst, 
der,  som  tidligere  omtalt,  er  truffen  imellem  Grosserer- 
Komiteen  og  Fondsbørs-Udvalget,  og  hvorved  den  Først- 

nævnte  har,  om  end  kim  en  ringe  Haand  i  Hanke  med 
et  af  Fondsbørsens  Anliggender.  » 

Af  en  i  mine  Øine  meget  betydelig  Grund  har  jeg 
for  mit  Vedkommende  intet  at  indvende  imod  denne 
Overenskomst,  og  denne  Grund  er,  at  jeg  nærer  det 
Haab,  at  den  Omstændighed,  at  Varebørsens  Bestyrelse 
og  Fondsbørsens  Bestyrelse  saaledes  stadigvæk  have 
nogen  Anledning  til  at  forhandle  med  hinanden,  i  For- 
bindelse med  den  Kjendsgjerning,  at  Fondsbørsen  uaf- 
brudt benytter  Varebørsens  Eiendom  til  sine  daglige 
Sammenkomster,  dog  en  Dag  skal  lede  til  en  fuldstændig 
Sammenslutning  af  de  to  Børser  og  alle  egentlige  Børs- 
mænd under  én  Gentralbestyrelse  med  Fagudvalg. 

Spørges  der,  hvorledes  disse  Forhold  ere  ordnede 
i  Udlandet,  da  maa  dertil  vel  svares,  at  de  vistnok  ere 
ordnede  paa  forskjelhg  Maade.  Der  er  Steder,  hvor 
Varebørsen  og  Fondsbørsen  arbeide  hver  for  sig,  i  for- 
skjellige  Lokaler,  andre  Steder,  hvor  de  arbeide  i  samme 
Hus ;  der  er  Steder,  hvor  Varebørsen  er  den  dominerende, 
andre  Steder,  hvor  Fondsbørsen  har  Overtaget.  Jeg  har 
nævt  Berlins  Børs  som  en  efter  min  Mening  fortrinlig 
organiseret  Børs.  Men  —  kan  man  jo  ogsaa  sige  —  lad 
det  være  i  Udlandet,  som  det  være  vil.  det  er  jo  ikke 
altid  nødvendigt  at  tage  efter  Udlandet,  vi  kunne  jo 
ogsaa  undertiden  selv  tegne  vort  eget  Mønster. 

Udviklingen  paa  vor  Børs  er  gaaet  i  den  Retning, 
at  med  Begrebet  »Kjøbenhavns  Børs«,  mener  man  Bør- 
sen i  det  Hele.  Alt,  hvad  der  rører  sig  hos  os  af  Børsliv, 
har  fundet  sit  Tilflugtssted  paa  Ghristian  den  Fjerdes 
Børs,  og  det  er  denne  Kjendsgjerning,  som  har  bevirket, 
at  jeg  i  den  af  Vexelmæglernes  og  Vexellerernes  Kurs- 
noteringsudvalg  til  Landsthinget  under  30.  November 
1887   rettede  Skrivelse,   i   Anledning  af  det  flere  Gange 

omtalte  Kursnoterings-Lovforslag,  særlig  har  bidt  Mærke 
i  følgende  Passus:  -Ligesaalidt  som  Deltagerne  i  Kurs- 
noteringen  have  Valgret  eller  Valgbarhed  til  Grosserer- 
Komiteen,  ligesaalidt  betragte  de  denne,  men  udeluk- 
kende Kursnoterings-Udvalget  som  deres  Repræsentant.« 

I  disse  Ord  indeholdes  der  nemlig  en  Antydning  af 
den  Lakune,  som  er  tilstede  i  Kjøbenhavns  Børs'  indre 
Forhold,  og  de  udtrykke  uden  al  Tvivl  tillige  vistnok  den 
eneste  rigtige  Udvei  for  Ordningen  af  de  fremtidige 
Børsforhold  og  Alt,  hvad  dermed  staar  i  Forbindelse,  der- 
under alle  stadige  Børsmænds  Indlemmelse  i  Børsforeningen. 

Vor  Børs  søges  hovedsagelig  af:  Grosserere,  Vexel- 
lerere,  Mæglere.  Bankdirektører,  Skibsrhedere  og  Assu- 
randører, og  dette  har  været  saaledes  fra  Begyndelsen  af. 

Det  er  jo  nu  i^OO  Aar  siden,  at  disse  daglige  Sam- 
menkomster toge  deres  Begyndelse,  og  de  ere  blevne 
fortsatte  uafbrudt  siden. 

Hvorfor  skulle  da  ikke  alle  Børsmænd,  som  saa- 
danne,  være    ligestillede? 

Det  er  i  den  Henseende  nyttigt  at  tage  G.  F.  Lar- 
sens: »Bidrag  til  Børsens  Historie  i  de  første  halv- 
hundrede Aar«  for  sig,  thi  deraf  lærer  man,  at  efter  at 
Børsen  havde  været  under  Bygning  i  c.  20  Aar,  nemlig 
fra  1619  til  1640,  benyttedes  den  i  de  følgende  20  Aar 
hovedsagelig  til  Kramboder  for  fmere  Handelsartikler, 
saasom  Pynt,  Stoffer,  Bøger  osv;  men  efter  at  denne 
Periode  var  tilende,  nemlig  ved  Aaret  1H81— 82,  blev  det 
bestemt,  at  »Kjøbmændene  der  skulde  have  deres  dag- 
lige Forsamling,«  og  derved  skabte  Christian  V  det  Sted, 
hvor  Forretningsmændene  til  bestemt  Tid  hver  Dag  kunde 
træffe  hinanden  og  ved  Samtale  indlede  eller  tilende- 
bringe tusinder  af  Forretninger,  samt  ordne  mangen  en 
Sag,  som  ellers  mulig  kunde  tage  lang  Tid  ved  skriftlig 

Forhandling  eller  ved  gjensidig  Opsøgen   af  hinanden  til 
ubestemte  Tider.  v 

Under  »Kjøbmændene«  indbefattedes  alle  Forret- 
ningsmænd, som  til  Stadighed  søgte  Børsen  —  og  saa- 
ledes  er  det  jo  ganske  endnu! 

Siden,  nemlig  i  Aaret  1742,  fik  Grossererne  deres 
første  særlige  Indretning,  ligesom  Fondsbørsen,  der  den- 
gang og  i  den  nærmeste  følgende  Periode,  vel  hoved- 
sagelig bestod  af  Vexelmæglere,  fik  sin  i  1808. 

Altsaa  fra  1681  —  82  har  Børsens  Porte  til  Stadig- 
hed staaet  paa  Uge  vid  Gab  baade  for  Grosserere  og 
Vexellerere,  for  Mæglere,  Bhedere,  Bankdirektører  og 
Assurandører,  og  deraf  fremgaar  det  jo,  som  foran  bemær- 
ket, at  alle  Børsmænd  nu  i  over  200  Aar  have  arbeidet  ved 
Siden  af  hinanden,  i  det  samme  Lokale  og  til  samme 
Tid,  og  derfor  tror  jeg,  at  det,  der  ved  Lov  burde 
arbeides  hen  til,  skulde  være  det: 

At  bevare  denne  to  hundredaarige  smukke  Sam- 
arbeiden  mellem  alle  Forretningsmænd,  der  til  Stadighed 
søge  Børsen, 

saaledes  at  der  tillige  derved  med  ét  Slag  tilveie- 
bragtes  en  endelig  Ordning  med  Hensyn  til  Børsforhol- 
dene i  det  Hele  og  særhg  ogsaa  med  Hensyn  til  Kurs- 
noteringen  og  Mæglerforholdene. 

Jeg  mener  altsaa,  at  medens  den  Overenskomst, 
som  ved  gjensidig  kollegial  Velvillie  nys  er  sluttet  imel- 
lem Varebørsen  og  Fondsbørsen,  dog  fornuftigvis  kun 
kommer  til  at  angaa  og  omfatte  dette  ene  lille  Æmne 
—  Optagelse  eller  Udslettelse  af  Papirer  paa  Kjøben- 
havns FondsbørsUste  — ,  men  lader  alle  andre  forelig- 
gende Spørgsmaal  uordnede,  skulde  den  Lov,  som  Hs. 
Exellence  Indenrigsministeren  har  bebudet,  komme  til 
at   bringe    ligesom    den    sidste    støttende  Steen   til    den 

gamle  —  men  iøvrigt  solide  —  Børsbygning,  derved 
al  den  forenede  alle  Børsmænd  i  et  Societet,  under  én 
Bestyrelse. 

Derved  vilde  formentlig  Handelen  i  sin  Helhed  blive 
given  en  Repræsentation  af  en  endnu  større  Betydning 
end  den.  som  Grosserer  Komitéen  nu  indtager,  og 
endvidere  —  som  alt  berørt  —  det  store  Maal  naaes.  at 
ordne  alle  Forhold  vedrørende  Kjøbenhavns  Børs  og 
de  Forretningsmænd,  der  daglig  færdes  der. 

Der  behøves  dertil  en  Ophævelse  af  alle  forældede 
Lovbestemmelser,  en  ny  Mæglerlov  og  en  Lov  gaaende 
i  Retning  af  Centralisation  af  Børsens  hele  Bestyrelse, 
og  det  er  i  dette  store  og  smukke  Formaals  Tjeneste,  at 
jeg  drister  mig  til  her  at  fremsætte  mine  Tanker  om 
denne  Sags  Ordning,  i  Form  af: 

Forslag   til  Lov  om  Børsens  Ordning  i  Kjøben- 

havn,  samt  om  Ophævelse  af  Mægler  forordn  in  gen 

af  22  December  1808  m.  m. 

§  1.  Den  ved  Forordning  af  4  August  1742,  Anordning 
og  Reskript  af  23  April  1817.  Plakat  af  10  Februar 
1818,  Kongelig  Resolution  af  6  iVpril  1842,  samt 
Lov  af  28  December  1857  Grossererne  i  Kjøben- 
havn  tillagte  Indretning,  udvides  til  tillige  at  om- 
fatte Vexellerere  og  Mæglere,  hvorhos  Forordningen 
af  22  December  1808  for  Mæglere  i  Kjøbenhavn 
ophæves,  dog  for  de  nuværende  Mægleres  Ved- 
kommende først,  naar  den  i  §  3  i  nærværende 
Lovforslag  omhandlede  nye  Lov  er  udkommen. 

§  2.  Det  saaledes  udvidede  Societet  benævnes  Børs- 
Societetet  og  dets  Bestyrelse,  der  skal  bestaa  a( 
17  Medlemmer,  nemlig  13  Grosserere,  2  Mæglere 
og  2  Vexellerere,  Bors-Komitéen. 

§  3.  For  fremtidig  at  erholde  Bestalling  som  Mægler 
udfordres,  at  Vedkommende  præsterer  Bevis  for« 
i  mindst  5  Aar  at  have  tjent  paa  et  herværende 
Handels-  eller  Mægler  Kontor,  eller  at  have  været 
etableret  som  aktiv  Kjøbmand  og  at  være  i  Be- 
siddelse af  saadanne  Anbefalinger,  at  han  erholder 
Børs-Komitéens  Indstilling  til  kongelig  Bestalling. 

Mæglernes  Antal  skal  herefter  være  begrænset 
til  et  vist  Maximum.  Bestemmelse  herom,  saavelsom 
om  Mæglernes  Virksomhed,  Kurtage  o.  s.  v.  vil 
nærmere  blive  at  fastsætte  ved  Lov.  Bestalling 
som  Vexelmægler  bortfalder  for  Fremtiden,  undtagen 
for  deres  Vedkommende,  som  indtil  nu  have  taget 
den  anordningsmæssige  Examen. 

§  4.  Efter  Foranstaltning  af  Børs-Komitéen  finder  der 
hver  Dag  offentlig  Kursnotering  Sted  paa  Kjøben- 
havns Børs,  saavel  af  Vexler,  som  af  Kontanter, 
Obligationer  og  Aktier.  De  derved  fremkommende 
Kurser  skulle  bekjendtgjøres  ved  Opslag  paa  Børsen. 
Saavel  over  Maaden,  hvorpaa  denne  Kursnote- 
ring skal  foregaa,  som  ogsaa  med  Hensyn  til  alle 
andre  derhenhørende  Forhold  —  t.  Ex.  Adgangs- 
berettigelse  og  Kursnoteringsdeltagernes  Antal  — 
vil  Børs-Komitéen  have  til  kongelig  Approbation 
at  indsende  detaillerede  reglementariske  Bestem- 
melser. Saasnart  saadan  Approbation  er  given, 
ophæves  Bekjendtgjørelserne  af  30  September  1858, 
2  Januar  1873,  28  December  1874  og  6  November 
1880. 

§  5.  Som  Deltagere  i  denne  Kursnotering  bestemmes 
de  Vexelmæglere  og  Vexellerere,  som  hidtil  have 
deltaget  i  samme,  medens  fremtidig  Adgang  til 
Deltagelse   i  Kursnoteringen  kun  tilstedes  Vexelle- 

rere,  dog  skulle  saadanne  Personer,  som  indtil 
denne  Lovs  Emanation  have  taget  Vexelmægler- 
examen  og  som  opnaa  kongelig  Bestalling,  lige- 
ledes være  berettigede  til  at  blive  Deltagere  i  Note- 
ringen. 

§  6.  Foruden  denne  Kursnotering  vil  der  ligeledes  af 
Børs-Komiteen  være  at  træffe  Foranstaltning  til 
Notering  af  Kurs  paa  saadanne  Varer,  som  dertil 
maatte  egne  sig,  og  vil  der  ligeledes  paa  Reglerne 
for  saadanne  Noteringer  være  at  indhente  kongelig 
Sanktion. 

§  7.  Børs-Societetet  skal  derhos  som  saadant  være  for- 
synet med  fuldstændige  organisatoriske  Love,  hvori 
blandt  andet  bliver  at  bestemme,  at  der  for  hver 
Handelsbranche,  som  Societetet  omfatter,  skal  bestaa 
raadgivende  Udvalg.  Det  skal  ligesom  hidtil  staa 
Societetets  Medlemmer  frit  selv  at  vælge  deres 
Bestyrelse  —  Børs- Komiteen  —  ligesom  ogsaa 
denne  selv  at  vælge  sine  Embedsmænd,  dog  skal 
Valget  af  Formanden  stadfæstes  af  Hs.  Majestæt 
Kongen. 

Motiver  til  ovenstaaende  Lovforslag. 

ad  §  1.  Den  Stilling  som  Grosserer-Societetet,  navnlig 
dets  saakaldte  Komité  —  Bestyrelse  —  indtager, 
som  en  Slags  Autoritet,  ialfald  som  en  Institution, 
der  fra  det  Offentliges  Side  tillægges  megen  Betyd- 
ning som  raadgivende  og  oplysende,  stammer  i  sin 
første  Oprindelse  fra  1742,  og  er,  med  de  For- 
andringer, der  i  Tidernes  Løb  ere  blevne  indførte 
—  1817,  1818  og  1842  ~  endelig  bleven  stad- 
fæstet ved  Næringsloven  af  28  December  1857. 

Det  der  er  givet  Lov  for  er:  At  Komiteen 
skal  bestaa  af  13  Medlemmer,  af  denne  Komité 
skal  iagttage  de  Pligter,  der  paahvile  hele  Socie- 
tetet, samt  afgive  de  Betænkninger,  Erklæringer  og 
Responsa,  som  Kollegierne,  Øvrigheden  eller  Dom- 
stolene maatte  fordre,  eller  som  private  Personer 
maatte  forlange  i  dem  vedkommende  Retssager. 
Endvidere  gjøres  det  alle  Grossererne  til  Pligt  at 
indtræde  i  Societetet  og  at  erlægge  aarligt  et  saa- 
dant  Kontingent,  som  til  Udgifternes  Bestridelse 
findes  fornødent. 

Der  er  formentlig  Intet  i  disse  Bestemmelser, 
der  kan  forhindre  Societetets  Indretning  (Nærings- 
lovens Udtryk)  fra  at  udvides  til  tillige  at  omfatte 
Vexellerere  og  Mæglere.  Det  eneste  skulde  være 
Paalæget  om  Erlæggelse  af  det  aarlige  Kontingent, 
men  dette  kan  dog  mindst  af  alt  være  nogen  Hindring 
i  denne  Henseende,  eftersom  Vexellerere  og  Mæglere 
alt  nu  aarhg  betale  en  lignende  Sum,  som  Grosserer- 
Kontingentet,  til  Grosserer  Societetet,  hvilket  giver 
dem  Ret  til  Afbenyttelse  af  Læseværelserne  paa 
Børsen. 

Hvad  Mæglerforordningen  af  1808  angaar,  da 
er  den  nu  saa  forældet,  at  den  de  facto  maa  siges 
at  være  ude  af  Kraft,  og  det  er  derfor  vistnok  det 
eneste  Rigtige  at  erstatte  den  fuldstændigt  med  en 
ny,  passende  til  Tidens  Krav. 

Bankdirektører,  Assurandører,  samt  forskjellige 
Skibsrhedere,  hvoraf  de  fleste  daglig  færdes  paa 
Børsen,  ere  ikke  medtagne  her,  fordi  ingen  af  dem 
behøve  enten  Borgerskab  eller  Bestalling  som 
Saadan,  men  ligesom  mange  af  dem  alt  forud  have 
taget  Grosserer-Borgerskab,   saaledes  staar  det  jo 

enhver  af  dem  frit  at  løse  et  saadant  Borgerskab, 
hvorved  de  til  enhver  Tid  kunne  opnaa  at  blive  Med- 
lemmer af  Societetet. 

ad  §  2.  Det  vil  formentlig  kunne  anses  passende,  at 
det  udvidede  Societets  Komité  fra  13  Medlemmer 
forandres  til  17,  saaledes.  at  der  forbeholdes 
Grossererne  deres  hidtilværende  Antal  uformindsket, 
og  at  Resten  af  Pladserne  fordeles  lige  mellem 
Mæglerne  og  Vexellererne. 

ad  §  3.  Det  turde  anses  for  rettest  strax  ved  Bestem- 
melsen om  den  forældede  Mæglerforordnings  Op- 
hævelse at  fastslaa,  hvad  Grosserer-Societetets 
Komite  ottere  har  indstillet  til  Indenrigsministeriet  — 
saaledes  1863—1874—75  og  1886  —  at  Mægler- 
examen  bortfalder,  og  at  dernæst  Erhvervelse  af 
Bestalling  som  Mægler  gjøres  afhængig  af  Ved- 
kommendes tidhgere  Virksomhed  og  af  tilstrækkelige 
AnbefaHnger,  ligesom  at  det  er  nødvendigt  at 
begrænse  Mæglernes  Antal  i  Forhold  til  Behovet, 
og  fremdeles,  at  Vexelmæglerbestallingen  helt  bort- 
falder, da  der  i  Virkeligheden,  saaledes  som  For- 
holdene have  udviklet  sig  hos  os,  og  som  de 
udentvivl  fremtidig  yderligere  ville  udvikle  sig,  ingen 
Anvendelse  er  for  Vexelmæglere. 

Skulde  Mæglervæsenet  indenfor  Fondsbørsens 
Omraade  fastholdes,  maatte  Bestallingerne  komme 
til  at  lyde  |)aa  Fonds-  og  Aktiemæglere,  men  da  Slut- 
sedlers Udstedelse  er  aldeles  upraktisk  efter  For- 
holdene ved  Kursnoteringen,  saavelsom  ogsaa  ifølge 
den  Maade,  hvorpaa  Fonds-  og  Aktie-Forretningen 
i  det  Hele  foregaar.  vilde  Optagelsen  af  saadanne 
Mæglere  i  den  nye  Mæglerlov  blive  ganske  betyd- 
ningsløs. 

ad  §  4.  Denne  Paragraf  bestemmer  ikke  alene,  at  Kurs' 
skulle  noteres,  men  tillige  —  hvad  det  Rigsdagen 
1887  forelagte  Lovforslag  om  Kursnoteringen  pj 
Kjøbenhavns  Børs  ganske  undlod  at  tale  om  — 
der  bliver  at  tage  Bestemmelse  om  selve  Kur 
noteringsmaaden,  Deltagernes  Antal  o.  s.  v. 

ad  §  5.    Denne  Paragrafs  Indhold  er  selvfølgelig. 

ad  §  6.  Bestemmelserne  i  denne  Paragraf  gaa  ud  p: 
at  fordre  kgl.  Sanktion  ogsaa  paa  Reglerne  f 
saadanne  andre  Kursnoteringer,  som  enten  nu,  el 
i  Fremtiden  maatte  blive  ansete  for  nødvendige 
hensigtsmæssige,  hvorved  disse  dels  ville  bli 
gjorte  til  Gjenstand  for  en  omhyggelig  Overveiel 
ogsaa  fra  Regjeringens  Side,  dels  ville  komme 
Besiddelse  af  en  Autoritet,  som  de  nu  savne. 

ad  §  7.  Det  nuværende  Grosserer-Societet  har  vel  V( 
tægter  for  sin  indre  Organisation,  Regler  for  F 
retningsordenen  o.  s.  v.,  hvilke  have  udviklet  si 
Tidernes  Løb  og  ere  blevne  samlede  og  trykt 
Halvfjerdserne,  altsaa  for  c.  10  å  12  Aar  siden,  n 
det  turde  være  hensigtsmæssigt  at  undergive  d 
en  Revision  og  nu  ved  denne  Leilighed  i  det  P 
at  indrette  dem  efter  Forholdene  og  Børs-Societe 
Krav. 

Paa    Grund    af   hele    den    Stilling,    som    d( 
Lovforslag   giver  Børs-Societetet,  vil  det  have 
Betydning,   at  Valget    af  Societetets  Formand  i 
faar  Gyldighed  uden  Hans  Majestæt  Kongens  al 
høieste  Sanktion. 

